url: =Taseftit n Tmaziɣt La Conjugaison de la langue berbère par Abdenour HADJ-SAID - Fichier PDF\nTaseftit n Tmaziɣt La Conjugaison de la langue berbère .pdf\nNom original: Taseftit n Tmaziɣt La Conjugaison de la langue berbère .pdfTitre: Microsoft Word - 1_Boussad Kebir_TajerrumtAuteur: Abdenour HADJ-SAID\nCe document au format PDF 1.6 a été généré par Tracker's PDF-Tools / PDF-XChange (PDFTools4.exe v4.0.0197.0000) (Windows), et a été envoyé sur fichier-pdf.fr le 27/08/2014 à 18:40, depuis l'adresse IP 41.103.x.x. La présente page de téléchargement du fichier a été vue 2104 fois.\nTaille du document: 663 Ko (92 pages).\nD tidet, amqim ilelli d yiwen ger yiferdisen n tutlayt ; ilaq ahat ad\nyettwaselmed di tjerrumt neɣ deg umawal. Ma newwi-t-id di tseftit, i\nwakken kan ad twaliḍ azal-is di tseftit n yimyagen, imi di teggti, iɣelli,\nyettaɣ amkan-is umatar udmawan ara twaliḍ di temsirin i d-iteddun.\nYidir d Masin\nYidir : Nekk ad sseftiɣ amyag “ečč” deg yizri : nekk, kečč, kemm, netta, nettat, nekkni, nekkenti, kunwi,\nkunemti, nutni, nutenti. Ma d kečč a masin, ssefti-iyi-d amyag “ sew“ deg yizri.\nMasin : Nekk ffudeɣ, kečč teswiḍ, kemm teswiḍ, netta yeswa, nettat teswa, nekkni Neffud imi ffudeɣ,\nnekkenti neswa, kunwi teswam...\nYidir : Amek akka? d acu-tt tseftit-a inek? La tesserwateḍ weḥd-k a Masin.\nMasin : Nniɣ-ak a Yidir, nekk ffudeɣ, kečč teswiḍ...\nYidir : Ay ageswaḥ, ay ajelwaḥ, fkiɣ-ak-d amyag “sew”, kečč tuǧweḍ-d fad!\nMasin : Aggad Rebbi, amek ara d-bedreɣ tissit, nekk ffudeɣ!\nYidir : Ad as-neg fkiɣ-ak-d aman neɣ lgazuz, amek ara d-tiniḍ?\nMasin : Ad d-iniɣ lḥemdulleh, caah !\nYidir : Awwah ! Awwah ! Ax, sew a taylewt!\nMasin : Nekk swiɣ, kečč teffudeḍ, alaalala...\nDi tazwara, err lwelha-k ɣer wawalen yeɣman s uzeggaɣ. Mmalen (3) wudmawen : win yettmeslayen, win\niwimi ttmeslayen, win iɣef ttmeslayen. Nessawal-asen “imqimen ilelliyen”. Zgan i yiman nsen, ur qqinen ara ɣer\nwawalen nniḍen. Am wakka tettwaliḍ, amqim ilelli ifetti almend n wudem, tawsit d umḍan.\nDeg umeslay nneɣ n yal ass, amqim ilelli ur yeṭṭuqqet ara, imi deg waṭas n tegnatin, d amatar udmawan i\nyemmalen udem, tawsit d umḍan ideg yefti umyag.\nAmedya: - nekk ffudeɣ / ffudeɣ\n- kečč teswiḍ / teswiḍ\n- kunwi teswam / teswam\nAmqim ilelli, yezmer ad yaɣ amkan n yisem mi ara yili yisem-nni :\n* d asemmad imsegzi : Tedda nettat\n* d asemmad arusrid : Yefka-as idrimen i nettat\nAmqim ilelli yezmer ad yili daɣen :\n* d asezwer n usemmad imsegzi : Nutni, ẓran; nekkni, ur neẓri.\n* d aseɣru n tefyirt tumyigt: D nekkni i d tarwa n laṣel.\nAmqim ilelli yezmer ad yili di tazwara, deg wammas neɣ di taggara n tefyirt :\nNekkni, nezmer i usawen .\nNezmer, nekkni i usawen.\nNezmer i usawen, nekkni.\nAmqim ilelli d yiwen wawal yezgan i yiman-is. Ifetti almend n wudem, tawsit d umḍan. Ha-tt-a tfelwit n yimqimen\nilelliyen di teqbaylit :\nudem 1u. SF nekk (i) (ini)\nudem 1u. M L. SG\nudem w2. ML.SF. kečč (i) (ini) udem 1u .NT.SG.\nudem w2. NT.SF. kemm (i) (ini) udem w2.ML.SG kunwi\nudem w3. ML.SF netta\nudem w2.NT.SG kunemti\nudem w3. NT.SF nettat\nudem w3.ML.SG nutni\nudem w3.NT.SG nutenti\nn- Efk-d amqim ilelli i d-yemmezgen d yal amyag:\nruḥent, yeǧǧa, kkaten, tuggad, walaɣ, neẓra, teččiḍ, twalam, teswamt, werraɣ, ɣezzifet, hrawit.\no- Efk-d udem, tawsit d umḍan ideg ftin yimyagen i d-iteddun :\ncfiɣ, neffeɣ, yebḍa, tuɣal, tellam, ddan, terramt, ruḥent.\np- Smed ilem s umqim ilelli :\n- Win yebɣan ad yesεu isem, ilaq-as ad yessusem, ma d ..... ur nezmir ara.\n- D Rebbi i iferrun lumur, tixer mačči d ....\n- Ma ..... tura tukim, .....urεad neṭṭis.\n- Ssawleɣ-ak ….. sidi, ….. issin leqder-ik; ameqqran siwa Rebbi, ahat ..... axir-ik.\n- Yis-neɣ i yecbeḥ leεlam, d ….. i d tarwa n laṣel.\n- ....., aqerruy-iw d aferḍas.\n- At lxir bxir, ..... , akka ay axir.\n- Yiwen yella ..... yemmut, yiwen yemmut ..... yella.\n- Ma idel-d ṭṭlam iri-k, cfu d ..... i as-yeknan.\n- Ɣas lhan wayetma-s, ..... d asalas alemmas.\nq- Smed ilem s umqim ilelli :\nYenna ccix Muḥend u Lḥusin :\n“ ..... ay amrabeḍ,\nur ak-bɣiɣ messu.\n..... ay aqbayli,\nur ak-bɣiɣ deεwessu\nur bɣiɣ ad ssuɣ i yiman-iw yir ussu.”\nDi temsirt iεeddan, tessneḍ amqim ilelli d wazal i yesεa di tseftit n\nyimyagen. Tura, ad tebduḍ almad n tmeéra n umyag. Tamezwarut d tin\nyesskanen asendeh. Nessawal-as“ anaḍ“ .\nnBedd ad twaliḍ, ruḥ ad d-tawiḍ, qqim ulac.\noXdem lxir, ttu-t.\nDi tazwara, err lwelha-k ɣer yimyagen : bedd, ruḥ, qqim, xdem, ttu. Mmalen akk asendeh. Nessawal-as i talɣa-agi\nanaḍ .Tafyirt deg ara yettwaseqdec, nessawal-as “tafyirt tamanaḍt”. Uɣal tikkelt nniḍen ɣer yimyagen : bedd, ruḥ, qqim,\nxdem, ttu. Ftin akk deg wudem wis sin asuf. Ur ten-id-yekcim ara umatar udmawan. Lemmer ur kcimen ara di tefyar\nideg mmalen asendeh, imyagen-agi ad aɣ-d-banen ur ftin ara. D talɣa-agi n umyag ur nefti iwimi nessawal“talɣa\nIhi, talɣa taḥerfit d talɣa n wanaḍ deg wudem wis sin asuf. Aha tura ssefti-d imyagen-agi ɣer wudem wis sin asget deg\n)Beddet (m) / beddemt, ruḥet (m) / ruḥemt, qqimet (m) / qqimemt, xedmet (m) / Xedmemt, ttut (m) / ttumt.\n)Talɣa n wanaḍ deg wudem wis sin amalay asget,ɣur-s snat n talɣiwin ttemgaradent si temnaḍt ɣer tayeḍ:\nBeddet neɣ beddem ?1\nAnaḍ ifetti anagar deg wudem wis sin.\nAnaḍ, d talɣa yemmalen asendeh.\nAmyag deg wanaḍ ifetti anagar deg wudem wis sin.\nHa-t-a umatar udmawan n wanaḍ:\n…….(d talɣa taḥerfit),\n-udem w2.ML.SF: kcem.\nn- Smed ilem s yiwen ger yimyagen-a:\nkker - ddu –- ddari –- meyyez –- mmel –- lḥu –- efk –- seddeq –- ṭṭef – xḍeb\n- ..... qbel aneggez.\n- ..... i umeɣbun turin, ur yessin tifessugin.\n- ..... tardast-ik.\nd yiwet ger temsal ara yefrun akka ɣer sdat\n- Adfel, .....-as; ageffur, .....-as.\n- Ma ur tesεiḍ nnwal, ..... s wawal, .....- as abrid i uderɣal.\nd umcum, ad taɣeḍ di ccum-is.\na mmi-s umaziɣ.\no- Ssefti amyag yellan ger tacciwin ɣer wanaḍ :\nAnnect yebɣu bnadem yels iceṭṭiḍen, ma ur yečči ayen yeḥman, am wakken ur yelsi. Anwa ur njerreb tawla n\nusemmiḍ neɣ uzzu n qajjar? Ger wayen i d-ttnawalen lejdud nneɣ di tegrest, ad awen-d-mleɣ amek ara d-tsewwem abazin.\nAbazin ur yeḥwaǧ ara amesruf. Deg wayen deg ara terrem ɣer ssuq, (err) ɣer lexla. (kkes)-d tazegḍuft, tiɣiɣac,\ntaɣeddiwt tarqaqt, tasemmumt... (kkes)-asent ayen yerkan d wayen yeεṣan.\n(Ssired)-–tent aṭas n tikkal akken ad tent-yeffeɣ wakal.\nSyin (gzem)-tent am tẓemmit, (err)-tent di tqedduḥt, ternum-asent azal n teflewt n zzit uzemmur d ufenǧal n waman.\n(Ssers) taqedduḥt nwen ɣef tmes, (rnu)-as azgen n teflewt n tisent.\nMi yewwa, (mḥeq)-t s yiflew akken s ufella n tmes, ternum-as aman. Syin, (xleḍ)-d cwiṭ n uwren deg waman\nisemmaḍen, (smir)-t ɣer tqedduḥt, (eǧǧ)-tt ad ternu yis-s cwiṭ n tiwwi. Mi yewwa, (rnu)-as azal n snat n tfelwin n zzit\nuzemmur, tekksem-tt-id ɣef tmes.\nTura, tzemrem ad teččem skud yeḥma.S tezmert nwen.\np- Ssefti-d imyagen i d-iteddun deg wanaḍ: lmed, ifsus\nq- S yimyagen yeftin deg wanaḍ, mmel-as i umeddakkel-ik amek ara d-yemsel ijeqduren n ufexxar.\nDi temsirt iεeddan, tessneḍ anaḍ aḥerfi d wamek i t-nesseftay. Tura, ad\ntissineḍ talɣa nniḍen tebna ɣef wanaḍ aḥerfi, temmal asendeh ɣer tigawt\nɣezzifen. Nessawal-as “anaḍ ussid”.\nn- Qeṭṭu di lweqt, ttṣerrif s lḥeqq, axxam-ik ad yerẓeq.\no- Ttaɣ awal i yimawlan-ik.\np- Ur xeddem lxir i win itettun, ur xeddem ccer i win iceffun.\nq- Ur ttiẓid ar d ad k-ččen, ur ttirẓig ar d ad k-ǧǧen.\nErr lwelha-k ɣer yimyagen : “qeṭṭu, ttṣerrif, ttaɣ” deg yimedyaten imezwura. Mmalen asendeh ɣer tigawt ɣezzifen.\nNessawal i talɣa-agi n umyag“anaḍ ussid” Aha tura efk-d kra n yimedyaten sɣur-k.\nTwalaḍ di temsirt iεeddan anaḍ aḥerfi. Af-as-d talɣa tibawt.\n- Efk-as i umeɣbun turin ------------Ur ttak i umeɣbun turin.\n- Ṭṭef tardast-ik ---------------------- Ur ttaṭṭaf tardast-ik.\nErr tura lwelha-k ɣer umyag wis krad. Amyag“ur xeddem „: yesskan asendeh ɣer tigawt ɣezzifen, maca di talɣa tibawt.\nNessawal-as i talɣa-agi n umyag“anaḍ ussid ibaw“. Akken i yella lḥal deg umedya wis 4, acu kan imyagen “ur ttiẓiḍ, ur\nttirẓig” d imyagen n tɣara.\nDeg yimedyaten-agi, imyagen “qeṭṭu, ttṣerrif, ttaɣ, ur xeddem, ur ttiẓid, ur ttirẓig” ur ten-id- yekcim ara umatar\nudmawan, acku ftin deg wudem wis sin asuf. Lemmer ur kcimen ara di tefyar ideg mmalen asendeh, yili ad ttuneḥsaben\nd talɣa tussidt ur nefti.\nMi ara ftin yimyagen-agi deg wudem wis sin asget, ad d-yekcem umatar udmawan, akka:\n------(talɣa tussidt ur nefti)\n------------t (m) *\n- Anaḍ ussid d talɣa i d-yesskanen asendeh, maca tigawt-is ɣezzifet.\n- Anaḍ aḥerfi di talɣa tibawt yettuɣal d anaḍ ussid ibaw.\n- Anaḍ ussid d talɣa tussidt ur nefti, iwimi yerna umatar udmawan deg usget.\n- Amyag deg wanaḍ ussid ifetti anagar deg wudem wis sin.\n- Ha-t-a umatar udmawan n wanaḍ ussid :\n----------------------------------Asget ------------------ t (m) *\nn- Ssefti-d imyagen « aru, imɣur » deg wanaḍ ussid.\no- Ssefti imyagen yellan ger tacciwin deg wanaḍ ussid:\n- Ur (ggal) ur (ḥnet) degwaydeg akken ur tetḥeqqeḍ ara.\n- Ur (zux) s temẓi, imi temɣer tella; ur (zux) s yirgazen, imi d lmut tella; ur (zux) s ttrika imi d zzelṭ yella.\n- Ur (xḍeb) deg wass n tmeɣra, ur (aɣ) aɣyul di tefsut.\n- Ur (amen) ṣṣaba ar d terwet, imir-en adder-d lɣella.\n- Ur (efk) laman i teḍsa n wuglan.\n- Lasel-ik d amaziɣ, ur t-(senz) ur t-(rhen)\n- Ur (εaned) wi k-yifen, ad k-yessers deg yiɣilifen.\n- Ur (kcem) ger uɣerbal d terbut.\n- Ur ( heggi) iwzan qbel ifrax.\np- S yimyagen yeftin deg wanaḍ ussid, efk (5) lewṣayat i umeddakkel-ik.\nUqbel ad d-nuɣal di temsirin i d-iteddun s wudem alqayan ɣer tmeẓra n\numyag, ad tissineḍ s wudem ugzil, snat n tmeẓra tigejdanin ara d-nesban\ndeg usegru n wakud : aneḍru d warneḍru.\nn- Yeqqur usaɣur, yerna ubaɣur.\no- Anida yeqqen ay yebra.\np-Yiwwas ad d-yenṭeq wakal, mkul tardast ad tsiwel i mmi-s.\nq- Asmi ara tarew tserdunt.\nr- Argaz, ikerrez; tameṭṭut, tḥerrez.\nDi teqbaylit, takti n wakud, i tt-yemmalen d anamek n tefyirt, mačči d timeẓri s timmad-is.\nErr tura lwelha-k ɣer tigawt i mmalen yimyagen : yeqqur, yerna, yeqqen, yebra deg umedya amezwaru d umedya\nDeg yimedyaten-agi, tigawt teḍra, tekfa, tebrez, temmed, d ilaw. Nessawal-as “ aneḍru / izri” Izri ɣur-s talɣa tibawt.\nErr tura lwelha-k ɣer tigawt i mmalen yimyagen : ad yenṭeq, ad tsiwel, ara tarew deg umedya w3 d umedya w4.\nDeg yimedyaten-agi, tigawt ur teḍri ara, maca tezmer ad teḍru; ur tekfi, ur tebriz, ur temmid, d arilaw. Nessawal-as “\nurmir ( ur imir) / arneḍru”\nErr lwelha-k ɣer tigawt i mmalen yimyagen : ikerrez, tḥerrez deg umedya w5. Deg umedya-agi, tigawt la tḍerru,\nmaca ur tekfi, ur temmid, d arilaw. Nessawal-as “ urmir ussid” / arneḍru”. Ihi, arneḍru d tigawt iḍerrun neɣ ara yeḍrun.\nNezmer ad d-nesken tigawin-agi deg usegru n wakud i d- iteddun :\nDi teqbaylit, takti n wakud, yemmal-itt unamek n tefyirt.\nDi teqbaylit amyag ɣur-s snat n tmeẓra d tigejdanin :\nn- Aneḍru : d ayen yeḍran, yebrez, yekfa, d ummid, d ilaw. Nessawal-as “ izri”\nIzri yebḍa ɣef snat n tmeẓra : izri ilaw d yizri ibaw.\no- Arneḍru : d ayen iḍerrun, d ayen izemren ad yeḍru, ur yekfi, ur yebriz, ur yemmid, d arilaw.\nUrmir yebḍa ɣef snat n tmeẓra : urmir aḥerfi, urmir ussid.\nn-Kkes-d imyagen deg usefru-agi, terreḍ yal yiwen deg umkan-is di tfelwit i d-iteddun :\nYeqqar ccix Muḥend u Lḥusin :\n“ Aεebbuḍ yugar aεrur\nLeǧwareḥ akk xeddment fell-as\nIεreqyab la d-ttakken\nTisyar la ẓẓadent kullas\nAm win irebbun lebḥer\nUr yeqḍiε ḥedd lqima-s „\no- Kkes-d imyagen deg tefyar i d-iteddun, terreḍ yal yiwen deg umkan-is di tfelwit-a :\n- Yekcem wuccen taqeḍεit.\n- Teksa taɣaḍt d wuccen.\n- Lehwa tafukt, yewwi-d wuccen tameṭṭut.\n- Ur nexdim, ur nesεi lweqt.\n- Tiqesrit-is deg ubellaε, la yeṭṭammaε ddellaε.\n- Tameṭṭut n lεali, tettban deg urgaz-is.\n- Anda yewweḍ yicc-is, ad yaweḍ yiseɣ-is.\n- Amcum, ad t-id-yas wass-is.\n- Mkul yiwen ikemmez ajeǧǧiḍ-is.\n- Ma tedder tenfeε, ma ulac timeqbert tewseε.\n- Ur ttamen asif asusam.\n- Tiṭ tenqes, ugel yekkes.\n- Ur d-–itekkes usennan mebla idammen.\n- Tettarew tezdayt tayni.\n- Win yeddren ad t-id-addren.\n- Yiwen, yesεa-ten irewwel fell-asen; wayeḍ, yettqellib fell-asen.\n- Win ɣef ṛwiɣ tuẓwirin, yeffer fell-i tiẓurin.\n- Win ur nettaggad, yessaggad.\nDi temsirt iεeddan, twalaḍ s wudem ugzil snat n tmeẓra tigejdanin n\numyag: izri d wurmir. Tura, ad tebduḍ almad n tmeẓra-agi s kra n telqey.\nTamezwarut d tin yemmalen tigawt yeḍran, yekfan, yemmden ;\nn- Yečča lmal, yefreḥ bab-is.\no- Win iɣef tewwa timmist-iw, yesderɣel-iyi tiṭ-iw.\np- Ma yesεa uqjun timẓin, bɣan-t akk medden i nnesba.\nq- Tura, hraw userwal-is.\nr- Ulamma berriket tzizwit, tamment-is ẓidet.\ns- Sellawit yiẓenẓaren n yiṭij.\nDi (3) yimedyaten imezwura “ yečča, yefreḥ, tewwa, yesderɣel, yesεa, bɣan” d imyagen n tigawt. Mmalen tigawt\nyeḍran, iberzen, yekfan, yellan; nessawal-as “ izri ilaw”\nDi (3) yimedyaten- nniḍen, awalen “ hraw, berriket, ẓidet, sellawit” d imyagen n tɣara. Di tmeẓri, am yimezwura: d\nDi teqbaylit, izri d ayen yezrin, yekfan, yemmden; ma di tmaheɣt, yella yizri ussid : yettili-d s uzuɣer n teɣri,\nyemmal tigawt yemmden zik aya.\nAmedya: yemmuut = yemmut zik zik.\nYella yizri ilaw, yella yizri ibaw ara twaliḍ di temsirin i d-iteddun. Izri ibaw d talɣa kan.\nXas ulamma di tuget n tegnatin, izri ilaw yemmal tigawt yezrin, yemmden, yekfan; ɣur-s azalen nniḍen. Err lwelha-k\nn-Mulud Ferεun, yura ungal “Mmi-s n yigellil”.\no-Akka i yura di twenza.\nDeg umedya amezwaru, amyag “yura” yemmal tigawt yemmden; maca imi d agetnamkan, yezmer ad yesεu azalen\nnniḍen almend n unamek n tefyirt.\nDagi, asegru n wakud ɣur-s talast (axe du temps limitẓ).\noYura deg yixef-iw.\nDagi, asegru n wakud ur yesεi ara talast (axe du temps illimitẓ).\nIhi, mi ara yili umyag d agetnamkan, d awal i d-yernan fell-as i yettawin anamek :\nYečča imensi: tigawt temmed.\nYečča ugelzim-agi: d taɣara.\nErr lwelha-k ɣer yimedyaten-agi :\nnYečča, yerwa, yesfeḍ imi-s. (tigawt, temmed)\noWin i ten-yesεan, yerwa amdegger. (tigawt, ur temmid ara).Yemmal aḥulfu, yecban: lluẓeɣ, ffudeɣ, εyiɣ, yenɣa-iyi\nnSsneɣ abrid, xḍiɣ-as.\noAdrim, yewεer i usisi, acemma ad yefsi.\nImyagen-agi deg yizri, mmalen tannumi(taɣara). Ma nerna-asen amernu n wakud, ad uɣalen d inemgalen.\nZik, yessen = Tura, ur yessin ara.\nTura, yeḥrec = zik, d ungif…\nErr lwelha-k ɣer tefyirt i d-iteddun:\nMa kunwi tukim, nekkni urεad neṭṭis.\nDagi, amyag tukim yemmal tigawt yebdan tura kan.\nTuget n yimyagen deg yizri ilaw, mmalen tigawt yezrin, yemmden, yekfan ; maca,\nllan wid yemmalen : aḥulfu, tannumi (taɣara), imir-a…\nIzri, d yiwet ger tmeẓra tigejdanin n umyag. Yemmal tigawt neɣ taɣara yezrin, yekfan,\nIzri, yebḍa ɣef snat n talɣiwin : izri ilaw d yizri ibaw.\nAneggaru-agi, d talɣa kan : ur d-yettili ma ur telli tzelɣa n tibawt“ ur „.\nn- Kkes-d imyagen yeftin deg yizri di tefyar i d-iteddun :\n- Qbel ad k-issineɣ saḥeɣ, tura jerrbeɣ-k rtaḥeɣ.\n- Ayen xedmen, yewwi-t wasif.\n- Aɣyul-iw iruḥ, tabarda-s teqqim tettfuḥ.\n- Anda nwiɣ tafat i ufiɣ lehwa tekkat.\n- Ayen nesselmed, wa yettu-t, wa yettazu-t.\n- Axxam d axxam nneɣ, aqjun yesseglaf fell-aɣ.\n- Yeqqur usɣar-is.\n- Aεudiw n baba d jeddi, rniɣ rrekba n deffir.\n- Σni teččiḍ deg uɣenja?\n- Anda akken i tufeg i ters.\n- Mkul wa yettṣerrif seg wayen yesεa.\n- Imawlan ṣebren, imεezzan kefren.\n- Neẓẓad, neggar awren.\n- Ḥebber uqbel ad teḍru.\n- Lecɣal n taddart meqqrit, nekkni nekker-d meẓẓiyit.\n- Lebɣi nneɣ meqqer, ul nneɣ meẓẓi.\n- Tiyita terza win tuɣ.\n- Atmaten-is ufgen ruḥen, netta yesskad s wallen.\no- Ssefti imyagen i d-iteddun deg yizri ilaw : els, lmed, ifsus, imɣur.\np- Fren tiririt yelhan :\nNesseqdac aṭas izri deg :\n- uḍris amullis –/ deg uḍris amanaḍ/ deg uḍris agelman / deg uḍris imesfukel / deg uḍris imsegzi.\nq- Acu tenniḍ deg yimyagen yeɣman s uzeggaɣ di tefyar i d-iteddun :\n- Mi yeǧǧuǧeg wazduz, heggi-d imegran.\n- Deg usaru “Tawrirt yettwattun” teqqar-as Σezzi i Meqqran :\n“ Ma tuɣaleḍ-d, sserɣ tabrat-agi, tettuḍ ayen iεeddan »\nTwalaḍ di temsirin iεeddan d akken amqim ilelli, deg waṭas n tegnatin,\niɣelli, yettaǧǧa amkan i umatar udmawan. D amatar udmawan i\nn- A laẓ rǧu taεacurt, ad ak-fkeɣ aḥeddur ad t-teččeḍ.\no- Iruḥ wul ad yekkes lxiq, yufa leḥbab d imuḍan.\np- Awal, ma wezzil yefra; ma ɣezzif, ad d-yini kra.\nq- Argaz, ikerrez; tameṭṭut, tḥerrez.\nr- La nettcuddu tagut s aḍu.\ns- Ma kunwi tura i tukim, nekkni urεad neṭṭis.\nt- Teswamt qeḍran d yilili ɣef wudem n tlelli.\nu- Ttruẓun yizmawen, tetten wuccanen.\nv - Akken mbaḍanent i myussanent.\nw-Akken semmḍit i tekksen fad.\nErr lwelha-k ɣer usekkil yeɣman s uzeggaɣ deg yimedyaten-agi : d netta i yemmalen udem iɣer yefti umyag. Ɣef\nwayagi i as-nessawal “ amatar udmawan”\nAm wakka tattwaliḍ, amatar udmawan ifetti almend n wudem (amezwaru, wis sin, wis krad), tawsit (amalay d wunti),\namḍan (asuf d usget).\nDeg umedya amezwaru, amatar udmawan “--------ɣ” yemmal udem 1u asuf. Ur ifetti ara almend n tewsit. Deg\numedya amezwaru, amatar udmawan\n“ t..........ḍ” yemmal udem w2 asuf. Ur ifetti ara almend n tewsit.\nDeg umedya w2, amatar udmawan “ i / y........” yemmal udem w3 amalay asuf.\nDeg umadya w3, amatar udmawan “ y........” yemmal udem w3 amalay asuf. Amatar-agi di kra n temnaḍin, ur dyettban ara deg yimyagen n tɣara “ wezzil, ɣezzif”\nDeg umedya w4, amatar udmawan “ t.........” yemmal udem w3 unti asuf. Amatar-agi yettban-d deg yimyagen n tɣara,\nmaca di taggara n umyag, yecban ma nenna-d :\nUlamma berriket tzizwit, tamment-is ẓidet\nDeg umedya w5, amatar udmawan “ n........” yemmal udem 1u asget. Amatar-agi ur ifetti ara almend n tewsit.\nDeg umedya w6, amatar udmawan “ t.....m” yemmal udem w2 amalay asget.\nDeg umedya w7, amatar udmawan “ t.....mt” yemmal udem w2 unti asget.\nDeg umedya w8, amatar udmawan “ ......n” yemmal udem w3 amalay asget.\nDeg umedya w9, amatar udmawan “ ......nt” yemmal udem w3 unti asget.\nDeg umedya w10, amatar udmawan “ ......it” yettban-d kan deg yimyagen n tɣara; d amatar n usget, ur ifetti ara.\nAm wakken twalaḍ di temsirin n tjerrumt, amatar udmawan d asentel n tefyirttumyigt; d netta i d amigaw.\nDi tmaziɣt, amatar udmawan yezga yenṭeḍ ɣer umyag. Ur yezmir ad yili umyag yeftin mebla amatar n wudem. I\nizemren ad yekk gar-asen, ala izelman n umyag (aswaɣ, attwaɣ d umyaɣ) am wakken ara twaliḍ di temsirin n umawal.\nAmatar udmawan d ayen nrennu i umyag akken ad t-nessefti.\nAmatar udmawan ifetti almend n wudem, tawsit d umḍan.\nAmatar udmawan yezga yenṭeḍ ɣer umyag.\nAmatar udmawan d asentel n tefyirt tamyagant.\nHa-tt-a tfelwit n umatar udmawan n umyag amagnu.\nUdem 1u SF\nW3 ML.SF i / y-----W3 NT.SF t-----\nW2 ML.sg t------m\nW2 NT.SG t------mt\nW3 ML.SG ------n\nW3 NT.SG ------nt\nHa-tt-a tfelwit n umatar udmawan n umyag n tɣara2:\nUdem 1u.SG: ………..it\nUdem w2. SF:……..ḍ\nn- Efk-d udem, tawsit d umḍan n umatar udmawan deg yimyagen i –d-iteddun : turiḍ, tlemdem, yeggul, uɣalen, swiɣ,\ntger, uɣalen, twalamt, melluleɣ, mellul, mellulet, mellulit.\no- Fren tiririt yelhan :\nMi ara d-ssenkdeɣ iman-iw, ad sqedceɣ amatar udmawan n wudem :\n- wis sin\n- wis krad\nMi ara d-ssenkdeɣ ameddakkel-iw, ad sqedceɣ amatar udmawan n wudem :\n- wis tlata\np- Efk-d udem, tawsit d umḍan ideg ftin yimyagen di tefyar i d-iteddun, tsemdeḍ tafelwit-a:\nMi mnasaben, mwaraten.\nTewweḍ tkerza s aḥdid.\nYettneqlab am tata.\nArgaz am tkermust : daxel, ẓid; s ufella, d asennan.\nTajlibt, teswa; azger, iɣunfa.\nAsɣar tḥeqreḍ i lkanun, d win ara k yeεmun.\nSsufeɣ-iten-id lsan, ur yeẓri ḥedd ɣefwaydeg nsan.\nLeεyub, ttraǧun tewser.\nLeḥya, tessizwiɣ; lxuf, yessiwriɣ.\nLaman, wwin-t waman.\nq-Err taseddart i d-iteddun ɣer wudem w3 unti asget :\n... ihi taqcict-nni meqqret. Truḥ ad d-tagem aman si tala. Mi tewweḍ, tufa snat n tlawin…Akken d imi tekker ad\ntessendi asagem, tenna-as yiwet deg-sent : « Aẓ akkin a timnejlit n sebεa wayetma-s ».\nr- Err taseddart i d-iteddun ɣer wudem 1u asget :\nḤsiɣ s wuguren d uhimi ara iyi-d-yemmaggren di tallit anida iɣil igezzem awal. Maca ččureɣ ul-iw d asirem akken\nad d-heggiɣ ussu ideg ara d-kkren wid ara ibeddlen taswiεt. Am wass-a, idles n yimarawen-iw ad yafeg s yifarrawen-is.\nLmulud n At Mεemmer\nSeg : Awal ɣef Dda Lmulud.Tiẓrigin “Asalu”\nAm wakken i d-nenna yakan, llant temnaḍin ideg amyag n tɣara ifetti am umyag n tigawt. Amedya: tama n tmurt n Leqbayel iqublen ilel\nagrakal(adrar n At Jennad)\nDi temsirin iεeddan, twalaḍ yiwet ger tmeẓra tigejdanin n umyag : izri.\nIzri yezmer ad isεu yiwet n talɣa, qqaren-as “ izri ibaw”\nn- Ur teččiḍ ur terbiḥeḍ ay ul, ur temniεeḍ seg ccḥani.\no- Ur nɣiɣ ur ukireɣ, qqaren-as wagi d ḍḍalem.\np- Ur nexdim ur nesεi lweqt.\nq- Yebɣa ad tt-id-yeẓẓeg ur turiw.\nr- Ur d-yuri ur d-iban later-is.\nAm wakka tettwaliḍ deg yimedyaten-agi, ur d-tettili tibawt ma ulac tazelɣa n tibawt “ ur” neɣ tasɣunt n tibawt “ mer /\nlemmer, urεad, werǧin”... Ɣef waya i yettuneḥsab yizri ibaw d talɣa tuqqint. Err tura lwelha-k ɣer yimyagen yeftin deg\nyizri ibaw. Err-iten akk ɣer wudem w3 amalay asuf deg yizri ilaw, terreḍ-ten ɣer yizri ibaw.\nyečča / ur yečči\n(a / i)\nyerbeḥ / ur yerbiḥ\n(e / i)\nyemneε / ur yemniε\nyenɣa / ur yenɣi\nyekker / ur yekkir\nyexdem / ur yexdim\nyesεa / ur yesεi\nyura / ur yuri\niban / ur iban\nDeg yimedyaten-agi, tban-d talɣa n yizri ibaw: d “ i “ aneggaru neɣ sdat tergalt taneggarut. Maca, llan yimyagen ur\nnesεi ara talɣa n yizri ibaw : iban / ur iban (a / a)\nAnwi-ten ihi yimyagen ilan talɣa n yizri ibaw ?\nAt kradet n tergalin war tiɣri :\n- rbeḥ / yerbeḥ / ur yerbiḥ\n- mneε / yemneε / ur yemniε\n- xdem / yexdem / ur yexdim…\nAt snat n tergalin war tiɣri :\n- ečč / yečča / ur yečči\n- enɣ / yenɣa / ur yenɣi\n- els / yelsa / ur yelsi...\nAt teɣri “a” d tamezwarut :\n- aker / yuker / ur yukir\n- arew / yurew / ur yuriw\n- af / yufa / ur yufi…\nAt teɣri “u” d taneggarut :\n- sεu / yesεa / ur yesεi\n- aru / yura / ur yuri\n- kru / yekra / ur yekri…\nImyagen nniḍen akk, yiwen ur yesεi talɣa n yizri ibaw.\nDi taggara, h a-tent-a-n ɣur-k kra n timawin ɣef talɣa tibawt s umata :\nDi teqbaylit, talɣa tibawt ɣur-s sin n yiferdisen : “ ur… ara” Tikwal iɣelli uferdis wis sin “ara” mi ara :\n- mlilent snat n tibawin ta sdat ta :\nAmedya : -Ur ddireɣ ur mmuteɣ\n- Ur nɣiɣ ur ukireɣ\n- Ur nexdim ur nesεi lweqt …\n- tili tibawt tummidt :\nAmedya : - Welleh ur as-kniɣ i ddel.\n- Welleh ur kcimeɣ axxam-is….\n- yili umigaw neɣ asemmad d isem neɣ d amqim s unamek arummil :\nAmedya : -Yiwen ur d-yusi\n- Kra ur yeḍri.\n- Ḥedd ur yeεlim.\nTibawt tummidt, tezmer ad tili s talɣa-agi :\nur + amyag + kra -------------- ur fhimeɣ kra\n ur + amyag + acemma --------ur fhimeɣ acemma\n kra + ur + amyag -------------- kra ur yelli\n ur + amyag + tigert ---------- -ur ẓriɣ tigert\n ur + amyag + ḥedd ------------ur yeεlim ḥedd wi-t ilan.\nTazelɣa n tibawt “ur” tettemgarad seg tantala ɣer tayeḍ, ula si tmeslayt ɣer tayeḍ :\n- ur ------------taqbaylit, tacawit\n- ul ------------taqbaylit, tumẓabt d tmeslayt n Wargla\n- ud -----------tacawit\n- wel ----------tumẓabt d tmeslayt n Wargla\n- wer ----------tamaheɣt\nAferdis wis sin n tibawt“ ara“ yettemgarad ula d netta si tantala ɣer tayeḍ.\nDi tcawit, nettaf talɣa : u (d) --------- c (a)\nAmedya : - yekrez / ud yekriz-c\n- ad yekrez / ud ikerrez-c\n- yusa-d / ud yusi-ca…\nDi tcelḥit, tamaheɣt, tumẓabt d tmeslayt n Wargla, tazelɣa n tibawt « ur » neɣ yiwen ger wudmawen-is, temmal\nweḥd-s tibawt, ur teḥwaǧ ara aferdis wis sin.\nDi kra n tmeslayin n Lmerruk, aferdis « ka / ca » izewwir tazelɣa n tibawt « ur »\nAmedya : ca ur yuɣ = ur d-yuɣ ara.\nDi trifit, talɣa tibawt teqreb ɣer tin n tcawit : ur----cra / ca / ci.\nIzri, yezmer ad yesεu yiwet n talɣa, qqaren-as “ izri ibaw”.\nIzri ibaw d talɣa tuqqint: ur yettili ma ur telli tzelɣa n tibawt « ur » neɣ tasɣunt n tibawt\nmer / lemmer, mazal, werǧin, urεad….\nTalɣa n yizri ibaw d tiɣri “i” i yettilin di taggara n umyag neɣ sdat n tergalt taneggarut.\nTalɣa n yizri ibaw tettili deg yimyagen :\nḍ at (3) tergalin war tiɣri.\nḍat (2) tergalin war tiɣri.\nḍ at teɣri “a” d tamezwarut.\nḍ at teɣri “u” d taneggarut.\nḍrnu amalal “ili” yella/ ur yelli\nn- Kkes-d imyagen yeftin deg yizri ibaw, teččareḍ tafelwit-agi :\nImyagen yesεan talɣa n yizri Imyagen ur nesεi ara talɣa n\n- Aḥlil win ur nessendu, iɣil mazal d anebdu.\n- Ma kunwi tura tukim, nekkni mazal neṭṭis.\n- Ur yelli yiwen am nettat, abeḥri tili.\n- Ur yebni ḥedd ddunit-is weḥd-s\n- Yenna-as wuccen : “ha-tt-a-ya ccetwa, ur sεiɣ lmal ara teɣder tefsut, ur sεiɣ tameṭṭut iwimi ara d-awiɣ lqut, mi d-yeɣli\nudfel, ad ṭṭseɣ, ad d-rreɣ tabburt”\n.- Yir aceqquf, leεmer yerriẓ.\n- Nebzeg ur neksi.\n- Sewwqeɣ ɣer sin leswaq: yiwen yexla, wayeḍ ur yeεmir ara; lbiε ssenzeɣ, aqbaḍ ur d-qbiḍeɣ ara.\n- Mcabaken ur uɣalen s amennuɣ.(1)\n- Dderya iwimi ur ččiɣ nnfeε, ddfeε.\n- Ur yeεdil ara lεali d dduni.\n- Ar azekka, ma nedder, ur nemmut ara3.\n- Ma tekrez idurar, ur tεedda ara.\n- Ur yeḥric, ur yeḍric.\n- Ulac tuggi ur ncaḍ.\n- Lqaεa, nteddu akk fell-as; igenni, ḥedd ur t-yewwiḍ.\no- Err imyagen i d-iteddun ɣer yizri ibaw :\nyerwel, ffɣen, kecmeɣ, teddrem, mmɣent, tečča, nelsa, slant, teswamt, urzen, udfent, ufan,\nugment, yusem, uyseɣ, teddam, nefra, bran, yessa, tezza, turamt, ǧǧan, tgen.\np-Err imyagen i d-iteddun ɣer yizri ibaw, tiniḍ-d deg wacu i mgaraden d wid n ulaɣmu w2:\niruḥ, iεedda, tlulem, mmuten, teggullemt, tessuter, wwin, uɣalent, ugiɣ, neččur,teqqimeḍ, tmuqel, yefsi, tnudam, iru,\nxsin, tettuḍ, tḥulfam, nelli, tmal, ifur, iseqqa, zwiɣ.\n4- Err yal amyag deg umkan-is di tfelwit i d-iteddun :\nAt (3) tergalin war At (2) tergalin war At\nd At teɣri\nrwel, aru ffeɣ, af, krez, ẓẓu, lmed, sew, llem, els, kcem, as, eks, gzu, lḥu, ers, qqim, agem, sel, ali, ruḥ, ttu, mger, bnu,\nknu,fsi, bri, msel, zdem, ader, zwi.\nImyagen :ur uɣalen,ur nemmut ara,di talɣa d izri ibaw ;ma deg unamek n tefyirt,mmalen tigawt urεad teḍri.\nS tzelɣa “ad“\nDi temsirin iεeddan, twalaḍ yiwet ger tmeẓra tigejdanin n umyag : izri\nilaw, izri ibaw. Tura ad tlemdeḍ yiwet n tmeẓri nniḍen s wazal-is.\nn- Imi d ara nemmet, ulayɣer neg lhemm d asummet.\no- Tin iwimi tzad ṣṣifa, inint-as: ha-tt-a-n am ubellar ur nesεi leɣyar\np- Win iwimi ifut ccɣel, yini-as xedmeɣ; win iwimi ifut wawal, yini-as sliɣ; win iwimi ifut seksu,yini-as ṛwiɣ.\nn- Urfan n umceddal : mi yelluẓ, ad iɣeẓẓ taqejjirt-is.\no- Ad ken-idel Rebbi s ubernus n sser.\np- Awer tt-yecbek Rebbi fell-aɣ.\nn-Argaz d tmeṭṭut ma ur msebɣan, ula ara d-gen yimawlan.\no- Ay iles yellan d aksum, d acu ara k-yerren d iɣes.\np- Ɣas ruḥ nekk yid-m ad nebḍu, neɣ qqim d nekk ara iruḥen.\nDi tazwara, ur tettu ara: di tmaziɣt, llant snat n tmeẓra tigejdanin : aneḍru iwimi nessawal “izri” d warneḍru iwimi\nTis snat, ur tettu ara belli di tmaziɣt, d anamek n tefyirt i yemmalen imir n tigawt, mačči d timeẓri s timmad-is.\nErr tura lwelha-k ɣer yimyagen : neg, inint, yini deg yimedyaten n taggayt tamezwarut. I yiman nsen kan, ur aɣ-dbeggnen ara imir n tigawt. Ɣef wayagi i nessawal i tmeẓri-agi “urmir” (ur imir).\nIhi, urmir ur yezmir ara ad yili d timeẓri i yiman-is, ur tezmir ara ad tebdu tefyirt yis-s. Ihi, urmir d talɣa tuqqint.\nImyagen « neg, inint, yini » deg yimedyaten n taggayt tamezwarut, ftin deg wudem w3 amalay. I yemmalen ayagi d\namatar udmawan. Ma nekkes-it, d acu ara d-yeqqimen?\nAd d-teqqim talɣa taḥerfit “eg –- ini -– ini” Akken i yella lḥal ula deg yimedyaten nniḍen. Ihi urmir d talɣa taḥerfit\niwimi yerna umatar udmawan.\nUrmir, d talɣa tuqqint. Melmi yettuɣal d talɣa tilellit ?\nYezmer wurmir ad yuɣal d talɣa tilellit, ma nerna-as tazelɣa n wurmir “ad”.\nIhi, ad + urmir = talɣa tilellit (tezmer ad tebdu yis-s tefyirt) am deg yimedyaten n taggayt tis snat.\nDeg yimedyaten n taggayt tis snat, urmir d talɣa tilellit, tebda yis-s tefyirt acku nerna-as tazelɣa n wurmir “ad”\nGer wurmir d tzelɣa n wurmir, zemren ad kken yiferdisen nniḍen, yecban:\n- amqim awṣil numyag: “d acu ara k-yerren”, “ad ken-idel”\n- tazelɣa n tnila: “ amcum ad t-id-yas wass-is”.\nDeg umedya w3 n taggayt tis snat, temlal-d tzelɣa n wurmir “ad” d tzelɣa n tibawt “ur”, uɣalent am wakken d yiwen\nwawal “ awer” i nesseqdac di tefyar yemmalen asfillet ibaw.\nAm wakken i d-nenna yakan, urmir ur yezmir ara ad yili i yiman-is. Deg yimedyaten n taggayt tis snat, nerna-as tazelɣa\nn wurmir “ad”. Acu i as-yefkan anamek i wurmir deg yimedyaten n taggayt tamezwarutù¡?\nMi ara yili wurmir war tazelɣa “ad”, ilaq ad yili yezwar -as umyag yeftin di tmeẓri- nniḍen; d winna ara as-yefken\nanamek. Ayagi d ayen ara twaliḍ di temsirin i d-iteddun.\nErr tura lwelha-k ɣer yimedyaten n taggayt tis kradet.\nDeg yimedyaten-agi, d aferdis”ara” i yeṭṭfen amkan n tzelɣa n wurmir “ad” acku tafyirt d tamassaɣt.\nAm wakken i twalaḍ di temsirin n tjerrumt, awal “ara” d uddis: yebna ɣef sin wawalen: “a” d yiwen ger wudmawen n\numqim amassaɣ + “ra” d tazelɣa n wurmir.\nIhi : a + ra = ara\nDi sin yimedyaten ineggura n taggayt tis kradet, “ara” yemmal amaɣun n wurmir am wakken ara twaliḍ di temsirin i diteddun.\nAma s tzelɣa “ad” ama mebla tazelɣa, azal n wurmir yemmal-it unamek n tefyirt ideg yettwaseqdec. Ayagi d ayen ara\ntwaliḍ s telqey di temsirin i d-iteddun.\nUrmir d yiwet ger tmeẓra tigejdanin n umyag.\nUrmir d talɣa taḥerfit iwimi yerna umatar udmawan.\nUrmir d talɣa tuqqint : ur yettilli i yiman-is, ur tbeddu yis-s tefyirt.\nAd + urmir : d talɣa tilellit : tezmer ad tebdu yis-s tefyirt.\nYella wurmir war tazelɣa “ad”, anamek-is almend n umyag amezwaru.\nAzal n wurmir s tzelɣa “ad” yemmal-it unamek n tefyirt.\nn- Efk-d (5) tefyar deg-sent amyag yeftin deg wurmir s tzelɣa “ad”.\no- Efk-d (5)tefyar deg-sent amyag yeftin deg wurmir war tazelɣa “ad”.\np- Efk-d (2) n tefyar deg-sent tazelɣa “ara” tesselkem amyag amaɣun.\nq- Efk-d (2) n tefyar deg-sent tazelɣa “ara” tesselkem amyag udmawan.\nr- Efk-d (5) n tefyar deg-sent tazelɣa n wurmir “ad” teselkem tazelɣa n tibawt “ur” :\n(ad + ur = awer)\ns- Smed ilem s yiwet ger tzelɣiwin-agi : ad -– ara\n- Ayen yečča uqelwac, ... t-txelles teglimt-is.\n- Yeggumma wul … kem- yettu.\n- Win ... ikecmen s agraw, ur yessin d acu ... d-yini, win... iruḥen ... d-yaker, deg yiḍ iteddu yettɣenni; d win\nyettcehhiden ɣef wayen ur yeẓri.\n- Ddu d umcum ... taɣeḍ di ccum-is.\n- Anda yewweḍ yicc-is, … yaweḍ yiseɣ-is.\n- Yiwwas ... d-yenṭeq wakal, kul tardast ... tsiwel i mmi-s.\n- Urfan n umceddal: mi yelluẓ, ... iɣeẓẓ taqejjirt-is.\n- Mi yelluẓ, ... iɣenni.\n- Adfel, mi ... iteqqes; ... d-yernu gma-s.\n- Acu ... d-tagmeḍ si lkanun? D iɣiɣden.\n- Adrim, yewεer i usisi; acemma, ... yefsi.\nt- Acu yekkan ger wurmir d tzelɣa-s deg tefyar i d-iteddun :\n- Win ijerrben, ad as-yini aḥlil.\n- Ayen tmegreḍ ad t-tesrewteḍ.\n- Ɣur-k ad k-εeǧben a sidi leḥnak, llan ula ɣef uqjun ḥaca-k.\n- Ttrunt tsariwin mi ara d-lalent teḥdayin.\n- Acu ara ak-d-yefk win izelṭen, ay ameksa n tɣeṭṭen.\n- Ar melmi ara ak-tidir yemma-k, a win yuɣen taderɣalt!\n- Ar t-yaf Ssaεid i yiman-is, ad t-imenni i lǧar-is.\n- Asɣar tḥeqqreḍ i lkanun, d netta ara k-yeεmun.\nAzal n wurmir s\nDi temsirt iεeddan, nger-d tamawt ɣef wazal n wurmir s tzelɣa “ad”.\nYettemgarad almend n unamek n tefyirt. Tura, ad tlemdeḍ yiwen ger\nwazalen n wurmir s tzelɣa “ad”, d imal.\nn- Win yeddren, ad t-id-addren.\no- Amcum, ad t-id-yas wass-is.\np- Ayen txedmeḍ, ad t-tafeḍ.\nq- Tewweḍ tiddi, ad tt-ttleɣ.\nr- Xdem lxir i udɣaɣ, ad ak-t-yerr.\nn- Qabel ad teddu d tislit.\no- Azekka ad ruḥeɣ ɣer tmurt.\np- Ad t-waliɣ tameddit-a.\nDi tazwara, uɣal ɣer usegru n wakud ideg d-nesken snat n tmeẓra tigejdanin n umyag:\nUrmir, d ayen ur neḍri. Ayen ur neḍri, yezmer ad yeḍru akka nteddu. Nessawal-as « imal »\nTin ɣer-s, tewwi-d ad nessemgired ger tmeẓri d wakud : di tmaziɣt, anagraw n umyag yebded ɣef tmeẓri (amek teḍra\nneɣ amek tḍerru tigawt) am wakken i temmal daɣen ilaw d yibaw. Ma d akud d ayen i nezmer ad nefhem, adda ines d\nLlan (3) wudmawen n wakud:\n1- Taɣuri n tmeẓra:\nDagi, d timeẓri ara yettwafehmen d akud. Akken i yella lḥal deg yimedyaten n taggayt tamezwarut. Deg yimedyatenagi“ ad addren, ad yas, ad tafeḍ, ad ttleɣ, ad yerr” di tmeẓri, d urmir s tzelɣa “ad”; deg wakud, d imal acku anamek n\ntefyar-agi yesskan-aɣ-d belli tigawt ad teḍru deg yimal.\n2- Akud s tmerna n umernu n wakud:\nDagi, d amernu i yemmalen akud, mačči d timeẓri. Akka dɣa i yella lḥal deg yimedyaten n taggayt tis snat. Deg\nyimedyaten-agi, i yemmalen imal d imerna “ qabel, azekka, tameddit-a”.\n3- Akud s tmerna n umalal:\nTalɣa-agi, ad tt-twaliḍ di temsirin i d-iteddun.\nUrmir s tzelɣa “ad”, yemmal ayen ur neḍri. Ayen ur neḍri, yezmer ad yili d imal. Imal, yezmer ad yili :\nḍ s tɣuri n tmeẓri ( ad + urmir = imal)\nḍ s tmerna n umernu n wakud i wurmir s tzelɣa “ad”: amernu n wakud + ad + urmir = imal.\nn- Efk-d (5) tefyar ideg urmir s tzelɣa “ad” yemmal imal\no- Efk-d (2) tefyar ideg imal yella-d s tmerna n umernu n wakud.\nDi temsirt iεeddan, twalaḍ yiwen ger wazalen n wurmir s tzelɣa “ad“ imal -. Tura, ad tlemdeḍ azal-nniḍen yegget deg umeslay nneɣ n yal ass.\nn-Ad kem-idel Rebbi s ubernus n sser d tlaba n liser.\no-Yeqqar ccix Muḥend u Lḥusin:\n“A wi yeddan d wi t-yifen, ad ɣer-s iεaned ad t-yaweḍ”.\np-Ad yessifses Rebbi fell-aɣ ccedda.\nq-Ad yeg Rebbi ur tceqquḍ ur tbelluḍ.\nn-Awer tt-yecbek Rebbi fell-aɣ.\no-Awer yekkes i wallen ayen ẓrant.\np-Awer yekkes Rebbi amcic i yiɣerdayen.\nq-Awer teḍru yid-wen ay at tura, am useklu iwimi gezmen yiẓuran.\nDi tazwara, yelha ma nesmekta-d ansi i d-yekka wawal “awer”. Am wakken i nwala yakan di temsirin n tjerrumt, d\nsnat n tzelɣiwin i d-yemseḍfaren, uɣalent am wakken d yiwen wawal:\nDeg yimedyaten n taggayt tamezwarut, urmir s tzelɣa “ad’’ yemmal asfillet. Ssawalen-as s Tefransis “l’optatif”.\nDeg yimedyaten n taggayt tis snat, urmir s tzelɣa “ad” yemmal asfillet, maca talɣa ines d tibawt. Ssawalen-as s\nTefransist “optatif négatif”\nAd + ur (awer) + urmir = asfillet ibaw\nUrmir s tzelɣa “ad”, yemmal ayen ur neḍri. Ayen ur neḍri, yezmer ad yili d imal neɣ d asfillet.\nAsfillet ɣur-s talɣa tibawt.\n-(5) n tefyar ideg urmir s tzelɣa “ad” yemmal asfillet.\n-(5) n tefyar i deg urmir s tzelɣa “ad” yemmal asfillet di talɣa tibawt.\nDi temsirt iεeddan, twalaḍ sin wazalen n wurmir s tzelɣa“ad“ : imal d\nusfillet. Tura, ad tissineḍ azal nniḍen, nessawal-as : tarelkint neɣ arilaw.\nn-Mi d-tekcem Fransa tamurt n Leqbayel, Si Muḥend u Mḥend ad yili rbaεṭac n yiseggasen di tudert-is.\no-Aqcic-nni i tt-yuɣen ad yili akka annect-ik.\nDeg yimedyaten-agi, urmir s tzelɣa “ad” ur immal la imal la asfillet; yemmal tarelkint (irrẓel). Mi ara d-nini\n“ad yili rbaεṭac n yiseggasen di tudert-is”, anamek-is: ahat ur yewwiḍ ara neɣ ahat iεedda cwiṭ i rbeεṭac n\nyiseggasen. Nenna-d ayagi acku ur netḥeqqeq ara ɣef useggas deg ilul Si Muḥend u Mḥend.\nUrmir s tzelɣa “ad”,yemmal ayen ur neḍri.Ayen ur neḍri,\nyezmer ad yili d imal, d asfillet neɣ d tarelkint\nn- Efk-d (2) n tefyar i deg urmir s tzelɣa “ad” yemmal tarelkint.\no- Yeqqar Sliman Σazem:\n“A widen ijebbden leqlam\nInit-iyi-d ma turam\nƔef widenni iɣur zzman\nDi lmeḥnat ma tesεeddam\nAd yili tjerrbem tecfam\nAmek i ken-id-mmugren wussan\nMa yella tεacem terwam\nDi ddunit tcaxem tezham\nUr yelli d acu ken-yecqan”.\np- Fren tiririt yelhan: Deg usefru-agi, urmir s tzelɣa “ad” yemmal:\nDi temsirin iεeddan, twalaḍ krad (3)wazalen n wurmir s tzelɣa “ad” :\nimal, tarelkint d usfillet. Tura, ad tissineḍ azal nniḍen, nessawal-as :\n“tannumi” neɣ amata.\nn- Mi d-nekker tanezzayt, ad neddem asagem ɣer tala. Mi d-nuɣal, ad d-nger tisirt, ad d-nezḍ irden neɣ timẓin akken\nad nseww imekli.\no- Mi d-tewweḍ tefsut, ad d-nessired taduṭ. Mi tekkaw, ad tt-nefsu, ad tt-nesqerdec, ad tt-nellem, syin ad nger aẓeṭṭa.\np- Mi ara nebɣu ad nseww abazin, ad nruḥ ɣer lexla, ad d-nekkes tazegḍuft, tiɣiɣac, tasemmumt d waṭas n tugwinnniḍen. Mi d-newweḍ s axxam, ad tent-nsired, ad asent-nekkes ayen yerkan d wayen yeεṣan, ad tent-negzem am\ntẓemmit, ad neččar taqedduḥt, ad tt-nerr ɣef lkanun...\nDeg yimedyaten-agi, urmir s tzelɣa “ad” ur yemmal la imal, la asfillet, wala tarelkint. Yesskan-d akala n kra n\nurmud neɣ n kra n tɣawsa s umata. Nessawal-as “amata” neɣ “tannumi”. Talɣa-agi, nesseqdac-itt s waṭas deg uglam n\nUrmir s tzelɣa “ad”, yemmal ayen ur neḍri. Ayen ur neḍri yezmer\nad yili d imal, dasfillet, d tarelkint neɣ d amata.\nn-Efk-d (2) tefyar ideg urmir s tzelɣa “ad” yemmal amata.\no-Fren yiwen ger yirmad i d-iteddun, tiniḍ-d amek i d-yettili4\n)azway n uzemmur,\n)tacemlit n taddart,\n)timlilit n ddabex uḍar.\nTzemreḍ ad tferneḍ armud-nniḍen.\nDi temsirin iεeddan, twalaḍ (4) wazalen n wurmir; yemmal-iten\nunamek n tefyirt: imal, asfillet, tarelkint, amata. Tura, ad tissineḍ azal\nnniḍen, icudd ɣer tseddast, ɣer wassaɣen ger wawalen di tefyirt .Mi ara\nyernu wurmir s tzelɣa “ad” ɣef umyag ameskar, yettuneḥsab d asumer\nn- Tekker tgerfa ad telḥu tikli n tsekkurt, teεreq-as tikli n tyaziḍt.\np- Ruḥ ad d-tawiḍ, bedd ad twaliḍ, qqim ulac.\nq- Yeεreḍ ad yexdem am netta, ur yezmir ara.\nr- Iɣil ad yaweḍ lebɣi-s, mebla ma ixemmel i yiɣil-is.\ns- Yeggumma wul ad kem-yettu.\nt- Bɣiɣ ad rebḥeɣ lemziyya, fkiɣ cclaḍa i uɣyul, ziɣen ččureɣ d nneyya, ḍemεeɣ lxir di bu uxlul\nn- Ḥader ad k-εeǧben yisɣan s tlaba-nni lsan.\no- Ɣur-k a wagi deg-i yeḍsan ad tǧeεleḍ d lehhu i telhiḍ.\nn- Ilaq ad txedmeḍ lewqam.\no- Yessefk ad taɣeḍ awal i lwaldin-ik.\nn- Lemmer i as-tenniḍ ad yegmen.\no- Lukan i t-iwet laẓ s aqerru, ad yecfu.\nDeg yimedyaten n taggayt tamezwarut, urmir s tzelɣa “ad” yerna-d ɣef umyag ameskar. Ha-ten-a kra n yimyagen\nimeskaren : izmir, bɣu, εreḍ, agi, nadi, ggami, ffeɣ, ɣil, kker, ruḥ, bedd, εeddi...\nAm wakken i nwala di temsirin n tjerrumt, amyag ameskar yettuneḥsab d asumer agejdan, ma d urmir s tzelɣa “ad”\nyettuneḥsab d asumer imsentel. Tuqqna ger sin n yisumar tettili-d s unamek kan.\nDeg yimedyaten n taggayt tamezwarut, urmir s tzelɣa “ad” yemmal (iswi)\nAmedya: Tekker tgerfa ad telḥu = Tekker tgerfa akken ad telḥu\nDeg yimedyeten n taggayt tis snat, urmir s tzelɣa “ad” yerna-d ɣef kra n yiferdisen swayes i d-njebbed lwelha n\nwalbaεḍ : ḥader, ɣur-k, balak...\nD tidet, awal “balak” yemmal tarelkint\nAmedya : Balak ad d-yas = ahat ad d-yas = yezmer ad d-yas\nDeg yimedyaten n taggayt tis kradet, urmir s tzelɣa “ad” yerna-d ɣef kra n talɣiwin tarudmawanin: ilaq, yessefk,\nTalɣiwin-agi mmalent “ahuccel/asḍulli”. Nessawal-asent talɣiwin tarudmawanin acku ur fettint ara almend n wudem,\ntawsit d umḍan.\nIlaq ad txedmeḍ / ilaq ad nexdem / ilaq ad xedment\nDeg yimedyaten n taggayt taneggarut, urmir s tzelɣa “ad” yerna-d ɣef kra n tesɣunin n usentel i yemmalen tawtilt :\nlemmer, mer, lukan, ma...\nUrmir s tzelɣa “ad” yemmal ayen ur neḍri. Ayen ur neḍri yezmer ad yili : d imal, d asfillet,\nd tarelkint, d amata neɣ d asumer imsentel. Yemmal iswi, ahuccel, tawtilt...\nUrmir s tzelɣa “ad” yemmal iswi, mi ara d-yernu ɣef umyag ameskar.\nn- Efk-d (5) n tefyar\no- Efk-d (2) n tefyar\np- Efk-d (2) n tefyar\nq- Efk-d (2) n tefyar\nideg urmir s tzelɣa “ad” yemmal iswi.\nideg urmir s tzelɣa “ad” yerna-d ɣef kra n yiferdisen swayes nettweṣṣi albaεḍ.\nideg urmir s tzelɣa “ad” yerna-d ɣef talɣiwin tarudmawanin .\nideg urmir s tzelɣa “ad” yerna-d ɣef tesɣunt n usentel5 yemmalen tawtilt.\n* Ssawalen-as daɣen “tasɣunt n usagel”.\nTwalaḍ di temsirin iεeddan urmir s tzelɣa “ad” d wazalen-is. Tura, ad\ntwaliḍ urmir war tazelɣa “ad” ; anamek-is almend n win n umyag\nn- Yeqqar Ṭaher Ǧaεut:\n“ Ma tenniḍ-d, ad temmteḍ; ma tessusmeḍ, ad temmteḍ; ihi ini-d temmteḍ”\no- Tamurt tettwagzer tekfa, tiniḍ-as kečč ad tekker.\np- Ad aɣ-yenǧu Rebbi, yenǧu lmumnin.\nq- A wi kem-yeẓran yiwen wass, yemmet di talwit.\nr- Tin akken iɣer iyi-tewwi yiwet n temɣart, afeɣ-tt d tameεwajut am uɣenja.\nAm wakken i d-nenna yakan, urmir d talɣa tuqqint: ur yezmir ad yili d timeẓri i yiman-is, ur tbeddu yis-s tefyirt. Ma\nur yewwi tazelɣa n wurmir “ad” ara t-yerren d talɣa tilellit, ilaq ad t-yezwir umyag yeftin di tmeẓri-nniḍen. Dagi,\nanamek n wurmir almend n win n umyag amezwaru.\nDeg umedya 1u, anamek n wurmir “temmteḍ” d anaḍ acku yezwar-it umyag “ini” i yeftin deg wanaḍ. Ssawalenas s tefransist:\n( injonctif enchainé).\nAnaḍ yezmer ad yili d ilaw neɣ d arilaw.\nDeg umedya w2, anamek n wurmir d\nanaḍ arilaw (injǧnctif irrẓel)\nDeg umedya w3, anamek n wurmir “yenǧu” d asfillet acku aḥric amezwaru n tefyirt “ad aɣ-yenǧu Rebbi”\nyemmal asfillet. Ssawalen-as s tefransist: (l’optatif enchainé).\nAsfillet, yezmer ad yili d ilaw neɣ d ibaw.\nDeg umedya w4 anamek n wurmir “yemmet”\nd asfillet arilaw neɣ ibaw. Ssawalen-as s tefransist: (l’ǧptatif nẓgatif).\nDeg umedya w5, anamek n wurmir “afeɣ” d izri acku amyag i t-yezwaren “tewwi” yefti deg yizri.\nYezmer wurmir ad yesεu azal n wurmir mi ara d-mseḍfaren sin n yimyagen neɣ ugar, ftin deg wurmir. Ssawalen-as s\ntefansist (l’aoriste enchainé).\nAmedya: “Ar d-ilal tgem-as isem”.\nUrmir d talɣa tuqqint. Ma yettwaseqdec weḥd-s, anamek-is almend n win n umyag amezwaru.\nYezmer ad yili d anaḍ, d anaḍ arusrid ; d anaḍ arilaw, d asfillet, d asfillet ibaw, d izri neɣ d\n- (2) n tefyar\nideg anamek n wurmir mebla tazelɣa “ad” d anaḍ.\nideg anamek n wurmir mebla tazelɣa “ad” d anaḍ arusrid.\nideg anamek n wurmir mebla tazelɣa “ad” d asfillet.\nideg anamek n wurmir melba tazelɣa“ad” d izri.\no- Kkes-d urmir mebla tazelɣa “ad”, tiniḍ-d anamek-is:\n“ Win yebɣan ad ixdem nneεna\nYeṭṭef agelzim imceffer\nWin yebɣan ad yettjer\nYeddem aserdun iṣafer\nAnwa i d aḥbib n Rebbi\nD win yelluẓen yeṣber”\np- Acu i d anamek n wurmir mebla tazelɣa “ad” deg tefyar i d-iteddun:\n- Rnu-d aḍref neɣ sin, tebruḍ-asen ad ksen.\n- Wi yebɣan Tamaziɣt, yissin tira-s.\n- Imi d ara nemmet, ulayɣer neg lhemm d asummet.\n- Win yebɣan ad ijerreb arfiq, yawi-t ɣer ddiq.\n- Ečč tesweḍ.\n- Ar d-awḍen truḥem.\n- Ad ak-yeεfu Rebbi, yeεfu-aɣ.\n- Wi yebɣan aksum, yenfeq-it-id.\n- Wi yebɣan mmi-s, yarew-it-id.\n- Wi yebɣan lesfenǧ, iḥerr-it-id.\n- Mi d-ters tbaqit, yečč neɣ yeqqim.\n- Mi yemzel yikerri, aksum wi yebɣun yečč-it.\n- Yuki-d seg tnafa, yaf-d d azal.\n- Ɣur-s arraw n warraw-is di lɣerba, tiniḍ-as kečč ad d-yuɣal.\nTamsirt-agi, d tasemlilt n temsirin n wurmir. Deg-s tazrart n yiluɣma n\nusentem ɣef wurmir d wazalen i as-yettakk unamek n tefyirt.\nAcu yemmal wurmir s tzelɣa “ad” deg usefru-agi:\n“Xersum d yiwen ad d-yeggri\nAd aɣ-d-ismekti azekka\nTarwa-nneɣ ad d-tennerni\nXas akken deg yirebbi n tlufa”\nAlaɣmu w 2\nDeg yigenni ad yeg iεlawen\nAd tergel Tizi n Kilal\nSi d-ṭṭillin yigawawen\nTamusni-nsen d aɣilif\nLemḥibba-nsen d asawen\nΣeddit ad tezlum yiwen.\nYemma Xliǧa tukrift\nAlaɣmu w 3\nQqaren wat zik:\n“ Ilaq ad yeḥzen yigenni\nAḥejqar yesεa nneεma\nIlaq ad teḥzen tenṣelt\nD aεerri i yuɣen ddewla\nD isɣan i yeddawaren\nAfalku yeǧǧa ṣṣyada”.\nAlaɣmu w 4\nAcu yemmal wurmir s tzelɣa “ad” deg tefyirt-agi:\nAd d-ẓẓgen yimeksawen ayefki n wulli neɣ n taɣaḍt, ad as-rnun lliqa n tqerqucin, mi yekres d aguglu, ad ččen\nAlaɣmu w 5\nAcu yemmal wurmir s tzelɣa “ad” di tefyirt-agi :\nIrgazen ad megren, ad qqnen ad fsin adɣen; ad srewten, ad ssizedgen ar d yefru lḥebb ɣef walim; tewεer tendict\nAlaɣmu w 6\nAcu yemmal wurmir s tzelɣa “ad” deg uḍris-agi:\nAgawa d ufexxar\nYiwen wass, yiwen ugawa iεebba d afexxar, iruḥ ad t-yessenz deg Wat Jennad. Deg ubrid-is, ihedder d yiman-is\nyeqqar-as: “ tura, ad awḍeɣ ɣer Wat Jennad, ad ssenzeɣ tabuqalt neɣ tarbut, ad d-aɣeɣ tayaẓiḍt\nTayaẓiṭ-nni ad iyi-d-teǧǧ timellalin, ad-as- tent-greɣ ad d-tessefrurex. Ifrax-nni ad imɣuren, ad uɣalen d tiyuẓaḍ,\nad ssefrurxen am yemma-tsen. Ad snuzuɣ tiyuẓaḍ, ad snuzuɣ timellalin alamma semdeɣ-d aṭas n yidrimen, ad aszewǧeɣ i mmi.\nAd d-truḥ teslit akken ad tessuden aqerruy-iw, nekk ad as-qqareɣ “ḥaca-m a yelli, ḥaca-m a yelli”\nIhedder yettwexxir, ihedder yettwexxir, amzun dɣa akken d tidet! Yemderkal yeɣli, yeɣli ufexxar, kra din iruḥ.\nLégendes et contes merveilleux de la grande Kabylie\nAlaɣmu w 7\nS umata, acu yemmal wurmir s tzelɣa “ad” deg uḍris-agi :\nMi d- tewweḍ tefsut, ad teffeɣ yemma s igeḍyen i wakken ad d-tɣiz talaɣt. Deg uxxam, ad tt-tefser kra n wussan\nalamma teqqur. Si leεḍil, ad tezdi iceqfan n uqermud d wid n yijeqduren yerẓen, ad ten-tebri d afrur s uberray. Ad\nteffeɣ ɣer tẓegwa i wakken ad d-theggi isɣaren i wuɣud. Tettawi-d ladɣa widen n yimidek, aburekku n uslen... trennu\nTalaɣt teqqur, afrur yewjed, isɣaren heggan, yewweḍ-d wakud n umsal. Ad txemmel i yifassen-is, ad teslexs\ntalaɣt-nni, ad tt-tegg d ufrur, ad tt-tɣum, ad tt-treffen cwiṭ cwiṭ i wakken ad as-tekkes tafezza. Di tazwara, tbeddu s\nlqiεan n tɣawsiwin i tra ad d-temsel ama d wid i nesseqdac yal ass: iferraeḥen, leǧfun, tibaqyin, ibuseqqiyen,\ntisebbalin d tegdurin... neɣ wid nesseqdac di tegnatin n tumert, am lemtared d tbuqalin...\nSyin, ad tmessel deg-sen cwiṭ cwiṭ alamma mmden. Mi kkawen, ad ten-temzi s usemzi alamma uɣalen d ilewwaɣen.\nDayen, ijeqduren wejden: meslen, mzin, reqmen, asirem-is tura yezzi ɣer tuffɣa. Rrṛöqem d armud-nniḍen s\nwazal-is: ad d-tessewjed lmeɣri,usbu, ires, tizzeft d yiserqam...\nMi ara treqqem, yal ajerriḍ d azamul n kra n tuffirt yellan tekmen deg wallaɣ-is, imi yemma din kan i d-tkeffu awalis.\nTura, d akud n tuqqda. Tameddit i tettheggi uɣud: ad tessu isɣaren d ticicin, ad tessers ijeqduren, ad ten-tɣum s\nyisɣaren d kra n yiḥelyiwen i wakken ur ɣemmen ara. Azekka-nni, ad tekker zik,ad as-tessiɣ times. Ma tesla i kra\nyeṭṭerḍeq, amzun deg wul-is. Ma d timsebridin, qqarent-as-d “ tuqqda tuffɣa a nna Werdi!” Mi yensa wuɣud, ad tentawi s axxam, ad theggi iman-is i yirmad i d-iteddun; d lawan n tmegra duserwet.\nAkka, zik win yebɣan ajeqdur imsel-it, tura, win yebɣan ajeqdur yaɣ-it.\nDi temsirin iεeddan, twalaḍ snat n tmeẓra tigejdanin n umyag: izri d\nwurmir. Tura, ad twaliḍ timeẓri nniḍen , tuṣek ɣef wurmir, temmal\ntigawt ɣezzifen. Nessawal-as : “urmir ussid”.\nn- Ttruẓun yizmawen, tetten wuccanen.\no- Yekkat uḥeddad afḍis, ilemmed mmi-s.\np- Muḥend yettaɣ yeznuzu.\nq- Yettheggi unebdu i llyali.\nr- Fell-as ihedder irennu.\ns- Yettas-d tikkelt i ddurt.\nt- Win iteddun ɣef tidet, yessawaḍ.\nErr lwelha-k ɣer yimyagen yeɣman s uzeggaɣ. Mmalen tigawt ur nemmid, ur nekfi, tigawt ɣezzifen, tannumi.\nNessawal i talɣa-agi n umyag “urmir ussid”.\nAm wakka tettwaliḍ deg yimedyaten-agi, urmir ussid d talɣa tilellit: tezmer ad tebdu yis-s tefyirt.\nDeg yimedyaten: 1u, w2, w3, w4, w5, urmir ussid yemmal tigawt ɣezzifen: tettkemmil, ur temmid ara.\nDeg umedya w6, urmir ussid yemmal tigawt i d-yettuɣalen.\nDeg umedya w7, urmir ussid yemmal tannumi.\nUrmir ussid d yiwent ger tmeẓra n umyag. D timeẓri ur nemmid, d tigawt ɣezzifen, d tannumi.\nUrmir ussid d talɣa tilellit: tezmer ad tebdu yis-s tefyirt.\nUrmir ussid yesskan: tigawt ɣezzifen, tigawt i d-yettuɣalen, tigawt tamatut (tannumi).\nn- Ssefti-d imyagen: “aru- gen- ssiweḍ- ttwet ” deg wurmir ussid.\no- Sseqdec urmir ussid di 10 n tefyar s ɣur-k.\np- Ssefti amyag yellan ger tacciwin deg wurmir ussid:\n- Iles (xdem)-iten, aqerru (aɣ)-itent.\n- Temẓi (xdem) ɣef temɣer.\n- Times (eǧǧ)-d iɣed.\n- Ayla n umecḥaḥ (ečč)-it umertaḥ.\n- Yettban usigna s (ewt)\n- Ur yessin ad ixiḍ (sseɣzef) lxiḍ.\n- D ayen (xdem) ufalku ideg (cukk)\n- Win yebɣan, (nadi) amek; win yugin, (ini) kan ulamek.\n- Yir lǧerḥ (ḥlu), yir awal (eɣz) (rnu).\n- Iṭij n meɣres, (ssebrek) iɣes.\n-D acu (nadi) uderɣaù? D tafat.\n- (Nnaɣ) yiɣerdayen di lbext n umcic.\n- Ddunit am lmesbeḥ, (aɣ) (xsi).\n- Tawant (ssexser) lehdur.\nq- Fru-d urmir ussid ger tmeẓra-nniḍen deg tefyar i d-iteddun:\n- Yeqqar Ccix Muḥend u Lḥusin:\n“Ṣṣber, ijebber; tasusmi, txeddem leqher”\n- Yeqqar daɣen:\n“ Am win yettalasen, am win yettwalasen, ala lqut i ttalasen”\n- Neɣ: “ am win ikerrzen, am win ineqqcen, am win yettaǧwen iqnucen, yiwen akk i ten-iεeyycen”\n“ Leqbayel ttemḍuddun, ttemhuddun, ttemyeεfun, amrabeḍ mi yekcem gar-asen, ad fell-as cfun”\nLeǧwerḥ akk xeddment fell-as\nUr yeqḍiε ḥedd lqima-s”\nDi temsirin iεeddan, twalaḍ urmir ussid d wayen yemmal di tefyirt.\nTura, ad tlemdeḍ krad (3) wudmawen iyes nezmer ad d-nsileɣ urmir\nn- yettban usigna s tekkat.\no- Fell-as ihedder irennu.\np- Yessawal i gma-s ɣer lmut.\nq- Yettakk laẓ aɣrum!\nr- Itett si tbarda-s.\nDi tazwara, yewwi-d ad teẓreḍ d akken urmir ussid yebna ɣef wurmir iwumi nrennu:\n- t, tt , tt + tiɣri s dat n umyag\n- tussda ɣef tiwet n tergalt\nDeg umedya 1u, urmir ussid “yettban” yebna ɣef talɣa n wurmir “iban” iwumi nerna “tt”.Ha-ten-a-n ɣur-k kra n\nDeg umedya w2, urmir ussid “ihedder –- irennu” yebna ɣef talɣa n wurmir “ yehder –- yernu” iwumi nessed yiwet n\ntergalt. Ha-ten-a-n ɣur-k kra n yimedyaten nniḍen:\nKra n tergalin mi ara ssdent, ttakkent-d tamsertit daxel n wawal. Kra deg-sent teggent-aɣ-d uguren di tira (*)\nyeqḍu, iqeṭṭu (iqeḍḍu) ?\nyebɣu, ibeqqu (ibeɣɣu) ?\nw ww ggw: yerwel, ireggwel (irewwel)?\nčč: ikcem, ikeččem (ikeccem)?\nyexsi, ixetti (ixessi)?\ngg: yeḥyu, iḥeggu (iḥeyyu)?\nDeg umedya w3, urmir ussid “yessawal” yebna ɣef talɣa n wurmir “yessawel” iwumi nerna tiɣri (e/a). Talɣa-agi tettili\ndeg yisuddimen n umyag: asswaɣ d uttwaɣ. Ma d amyaɣ, ussid-is yettili-d s tmerna n “tt”, am wakken i nwala di\ntaggayt-nni tamezwarut. Ha-ten-a-n ɣur-k kra n yimedyaten:\nDeg umedya1u, w4 d w5, urmir ussid “tekkat, yettakk, itett” yebna ɣef talɣa n wurmir “iwet, yefk, yečč”. Am wakka\ntettwaliḍ, imyagen-agi ur ddin ara d yilugan i d-nefka di temsirt-agi. Tagi, d yiwet n taggayt n yimyagen i deg talɣa n\nwurmir ussid temgarad maḍi ɣef talɣiwin-nniḍen. Ayagi, d ayen ara twaliḍ di temsirt “asesmel n yimyagen”.\nErr tura lwelha-k ɣer yimedyaten-agi:\n1- Ma tketreḍ deg yiḥbiben, ur tettafeḍ win n tmeddit.\n2- Ala nekk akked rray-iw, yiwen ur yettlummu fell-i.\n3- Wis sin ur t-ttcawareɣ, yiwen ur yettḍebbir fell-i.\n4- Nettwali ur nettaεqal, am win iẓeṭlen s lkif.\n5- Xas terka lǧessa tefsi, tikti ur tettmettat ara.\n6- Xas neqḍen acḥal d itri, igenni ur inegger ara.\nDi tazwara, yewwi-d ad nerr lwelha nneɣ ɣer wurmir s tzelɣa “ad” di talɣa tibawt (ayen iwumi nezmer ad nsiwel\n“urmir ibaw”). Tɣelli-as tzelɣa “ad”, yettuɣal d urmir ussid ibaw; akka:\nUrmir s tzelɣa “ad”\nUrmir ussid “ibaw”\n- ad tafeḍ\n- ad ilumm\n- ad t-cawreɣ\n- ad iḍebber\n- ad neεqel\n- ad temmet\n- ad inger\nDi teqbaylit, urmir ussid ibaw d talɣa kan, ur yezmir ara ad yettwaḥseb d timeẓri; imi talɣa n umyag ur tettbeddil ara.\nD ayagi dɣa i d-sskanen yimedyaten-agi:\nUrmir ussid “ilaw”\nMaca, di tentalyin nniḍen am tumẓabt, tamaceɣt, tarifit, tameslayt n Wergla d kra n tmeslayin n Libya... yella\nwurmir ussid ibaw.\nUrmir ussid ilaw\nUrmir ussid ibaw\nUrmir ussid, yebna ɣef wurmir aḥerfi iwumi nerna:\n-“t” neɣ “tt” neɣ “tt + tiɣri” s dat n umyag.\n- tusda ɣef yiwet n tergalt.\n- tiɣri “a”, “u”, “i”, i yizelman n umyag (asswaɣ d uttwaɣ).\nImyagen: efk, ečč, ewt, ini... ur ddin ara d yilugan n usileɣ n wurmir ussid.\nUrmir ussid ɣur-s talɣa tibawt; maca di teqbaylit, d talɣa kan, imi talɣa n umyag ur tettbeddil ara.\nI tt-yemmalen d tazelɣa n tibawt “ur”.\nDi tmaceɣt, tumẓabt, tarifit d kra n tmeslayin n Libya... yella wurmir ussid ibaw.\n1- Smed ilem:\n2- Smed ilem:\ntimerna n “tt”d teɣri « u »\n- (2) n tefyar ideg yella wurmir ussid s tmerna n “t”, “tt”\n- (2) n tefyar ideg yella wurmir ussid s tmerna n “tt” akked teɣri\n- (2) n tefyar ideg yella wurmir ussid s tussda ɣef tergalt\n- (2) n tefyar ideg yella wurmir ussid s tmerna n teɣri\n- (2) n tefyar ideg urmir ussid ur yebni ara ɣef wurmir aḥerfi\n4- Smed ilem:\nUrmir s “ad”\n- ad iruḥ\n- ad as-yini\n- ad yens\n- ad t-id-addren\n- ad ten-wten\n- ad k-ččen\n- ad isew\n- ad k-ǧǧen\n- ad ken-iẓer\n- ad yeddu\nur yettruḥu ara\n5- Efk-d (10) tefyar ideg ara tesmerseḍ urmir ussid “ibaw”.\nTikwal, urmir ussid, trennu s dat-s tzelɣa n wurmir “ad”, tettarra-t d imal\n1- Yeqqar Lewnis Ayt Mengellat:\n“Tamurt teḥkem s lḥeqq\ntefka-d yiwen d mmi-tneɣ\nfell-as akk i nwufeq\nad yettsewwiq fell-aneɣ”\n2- Yeqqar Sliman єazem:\n“ A wi t-id-yerran d abhim\nAd as-sserwiɣ alim\nBac ad ttεebbiɣ fell-as”.\n3- Yeqqar Si Muḥend u Mḥend:\n“Iggul wul-iw ur yenṭiq\nnekk ɣur-i yif-it fiḥel\nad ihedder ad yettxerriq\ns yiles yettfeqfiq\ndeg ufus n sidi-s yewḥel\nwi yebɣan ad ijerreb arfiq\nyawi-t ɣer ddiq\nɣer din i yettban lefḥel”\nErr lwelha-k ɣer unamek n yimyagen “ad yettsewwiq, ad ttεebbiɣ”. Mmalen tigawt ara yeḍrun deg yimal, maca\nɣezzifet. Nessawal-as “imal ɣezzifen”\nImal ɣezzifen, ad t-twaliḍ di temsirin i d-iteddun s talɣa:\nAd + amalal (aɣ, ili) deg wurmir + urmir ussid\nErr tura lwelha-k ɣer yimyagen “ad ihedder, ad ittxerriq” deg umedya w3. Wigi, anameknsen yemgarad acemma ɣef\nyimezwura, mmalen “amata (tannumi)”\n- ad + urmir ussid = imal ɣezzifen.\n- ad + urmir ussid = amata (tannumi).\nUrmir ussid, tezmer ad ternu s dat-s tzelɣa n wurmir “ad”, tettarra-t d imal ɣezzifen neɣ amata.\nIhi: ad +urmir ussid= imal ɣezzifen/ amata\n1 - Efk-d (2) n tefyar ideg urmir ussid s tzelɣa “ad” yemmal imal ɣezzifen.\n2 - Efk-d (2) n tefyar ideg urmir ussid s tzelɣa “ad” yemmal amata.\nTwalaḍ di temsirt iεeddan imal ɣezzifen. Tura, ad twaliḍ aferdis nniḍen i\nnrennu s dat wurmir ussid: d amalal “la”. Yettarra-t d ussid amiran.\n1- Yeqqar Sliman Σazem:\n“ d rray-iw i d bu leεyub\nyeggumma ad yeddu s lewqam\nla yeṭṭafar lmektub\nma d nekk yenfa-iyi-d seg uxxam”\n2- Yeqqar ccix Muḥend u Lḥusin:\nleǧwareḥ akka xeddment fell-as\ntisyar la ẓẓadent kullass\nErr lwelha-k ɣer yimyagen “la yeṭṭafar, la ttakken, la ẓẓadent”. Mmalen tigawt iḍerrun deg yimir deg ttmeslayen.\nNessawal-as “ussid amiran”.\nUrmir ussid, trennu s dat-s tzelɣa “ar”, temmal tigawt ɣezzifen. Maca di teqbaylit, talɣiwin: la/ a/ ar + urmir ussid, ur\nDeg umeslay nneɣ, tazelɣa “la” nessusruy-itt “a”,akka :\nDeg wadeg n tenfalit :\n- la yeṭṭafar\n- a yeṭṭafar\n- la d-ttakken\n- a d-ttakken\n- la ẓẓadent\n- a ẓẓadent\n- la itett\n- a itett\n- la nettruḥu\n- a nettruḥu....\nUrmir ussid, irennu s dat-s umalal “la”, yettarra-t d ussid amiran.\nTalɣa-s : la/ a/ ar + urmir ussid = ussid amiran.\n1- Efk-d (10) tefyar deg ara tesqedceḍ ussid amiran.\nDi temsirin iεeddan, twalaḍ akk timeẓra ifettin. Uqbel ad nuɣal ɣer talɣa\nur nfetti, ad twaliḍ tura tuddsa n Umyag yeftin d yiḥricen i t-iεemren.\nAyen iwumi nessawal: “ talɣa tumyigt”.\n1- Ččiɣ iḥder uwackan, d iɣil-iw i iyi-t-id-yefkan.\n2- Σni teččiḍ deg uɣenja?\n3- Yečča ayla-s d azegza.\n4- Tečča abrid s wallen.\n5- Nečča abelluḍ, neḥmed Rebbi.\n6- Teččam lɣella, teglam ula s zerriεa.\n7- Ččan imensi, ǧǧan-aɣ-d tarda n leḥwal.\nDeg yimedyaten-agi, amyag “ečč” yefti deg yizri almend n kra n wudmawen.\nAm wakken ara twaliḍ di temsirin n umawal, yezmer umyag ad yesεu izelman : asswaɣ, attwaɣ d umyaɣ. Taseftit nsen\nam tin n umyag amezwaru .\nAm wakken twalaḍ di temsirin iεeddan, udem, tawsit, d umḍan ideg yefti umyag, yemmal-iten umatar udmawan. I\nma nekkes amatar udmawan i umyag “ečč” deg yimedyaten-agi, d acu ara d-yeqqimen?\n- Ad d-teqqim yiwet n talɣa, i yettbeddilen deg-s ala tiɣri “i / a” yemmalen timeẓri; nessawal-as “afeggag”\n“čči… ɣ , t … čči … ḍ ,\ny…čča , t …čča......\nihi: talɣa tumyigt = afeggag + amatar udmawan\nAm wakka tettwaliḍ deg yimyagen-agi, afeggag s timmad-is deg-s targalt neɣ tirgalin d teɣri. Targalt / tirgalin d\naẓar iɣef yebna umyag; ma d tiɣri, nessawal-as “amseɣru”.\nafeggag = aẓar + amseɣru\nDi tmaziɣt, amyag ifetti almend n wudem, tawsit d umḍan. Am wakken daɣen i ifetti almend n tmeẓri.\nTalɣa tumyigt, tezmer ad tettwagzem akka :\n- talɣa tumyigt = afeggag + imataren udmawanen\n- afeggag = aẓar + amseɣru.\nAẓar : d targalt / tirgalin iɣef yebna umyag.\nAmseɣru : d tiɣri / tiɣra i yemmalen timeẓri ideg yefti umyag.\n1- Kkes-d afeggag d umtar udmawan n yal amyag di tefyar i d-iteddun:\n1 - Lehwa tafukt, yewwi-d wuccen tameṭṭut.\n2 - Mcelqafen imeslayen.\n3 - Teḍra yid-s tbuciḍant.\n4 - Bbreɣ afus-iw ɣer lbir, kkseɣ-d tamellalt n yitbir.\n5 - Teclec nneεma\n6 - La nettcuddu tagut s aḍu\n7 - Yedri wul-is fell-i.\n2- Kkes-d aẓar d umeseɣru n yal afeggag deg yimyagen n tefyar, i d-iteddun:\n1 -Ur yettuɣal ḥedd d lwali, alamma yeswa qeḍran d yilili.\n2- Ur nɣiɣ ur ukireɣ, qqaren-as wagi d ḍḍalem.\n3- Ma yenna baba, yečča yeswa.\n4 -Teḍra tuɣ amkan-is.\n5 -Yuɣ lḥut di lebḥer.\n6- Aḥezzeb yerna leqḍa.\n7- Yefka idis-is i ccḍef.\n1- n yizri ilaw\nDi temsirin iεeddan, twalaḍ akk talɣiwin ifettin (anaḍ, izri ilaw, izri\nibaw, urmir, urmir ussid) .Tura, ad twaliḍ yiwet n talɣa ur nfetti ara\nalmend n wudem, tawsit d umḍan; nessawal-as “amaɣun” Amaɣun ɣur-s\naṭas n talɣiwin, ha-tt-a-n ɣur-k tmezwarut.\nYeqqar Lunis n At Mengellat:\n“ Azaglu yerẓen\nNettraǧu ad ak-εiwden wayeḍ\nKul azaglu yekksen\nGma-s ad k-id-yessiweḍ\nKul afus k-iwten\nMi ak-yeslef ad as-teḍseḍ\nA win yettwarzen\nYeǧhed rrebg s i teqqneḍ\nSuden-it uqbel ad t-tɣezzeḍ ”.\nErr lwelha-k ɣer yimyagen yeɣman s uzeggaɣ. Ad ten-tafeḍ:\n- ur fettin ara almend n wudem.\n- bnan ɣef yizri ilaw iwimi nerna “n” di taggara.\n- llan akk deg w3 amalay asuf.\nƔef wayagi i nessawal i talɣa-agi n umyag “amaɣun n yizri ilaw”\nudem w3 amalay asuf deg yizri ilaw + n\nDeg wafir w7, amyag “yettwarzen” d attwaɣ: d yiwen ger yizelman n umyag. Ihi, amyag, ama d amezwaru ama d\nazellum, ɣur-s talɣa n umaɣun.\nAmatar n umaɣun : “y/i” d azwir, “n” d adfir, maca d arudmawan.\nDeg unamek, amaɣun yettili di tefyirt tamassaɣt.\nAmaɣun, d amyag armeskil : ur ifetti ara almend n wudem, tawsit, d umḍan. Ɣur-s aṭas n\n1- Amaɣun n yizri ilaw : talɣa-s :\nAmedya : icudd + n = icudden\n- Sseqdec amaɣun n yizri ilaw di (10) tefyar sɣur-k.\n2- n yizri ibaw\nDi temsirt iεeddan, twalaḍ yiwet ger talɣiwin n umaɣun, tuṣek ɣef yizri\nilaw. Tura, ad twaliḍ talɣa nniḍen, tuṣek ɣef yizri ibaw. Nessawal-as:\n“amaɣun n yizri ibaw”.\n1-Wn ur nesεi nnif, awer t-id-yaf lexrif.\n2 –Win ur neqbiḥ,leεmer yerbiḥ.\n3-Win ur nessin taqbaylit,yerna la ihedder.\n4-Win ur nuzzil,leεmer yeɣli.\n5-Win yeččan yečča,win ur nečči tarbut tekkes.\nErr lwelha-k ɣer yimyagen: ur nesεi,ur neqbiḥ,ur nessin,ur nuzzil,ur nečči.Acu i twalaḍ?\n-Ur fettin ara almend n wudem,tawsit d umḍan:\nWin ur nesεi\nTin ur nesεi\nWid ur nesεi\nTid ur nesεi…\nDi talɣa,uṣken yimyagen-agi ɣef ufeggag n yizri ibaw iwumi nerna “n” di tazwara.Ɣef wayagi i nessawal i talɣa-agi\nn umyag” amaɣun n yizri ibaw”\nAmatar udmawan n umaɣun ibaw d « n » di tazwara,maca d arudmawan.\nDeg unamek,amaɣun yettili di tefyirt tamassaɣt.\nAmaɣun, d amyag armeskil : ur ifetti ara almend n wudem, tawsit d\numḍan. Ɣur-s aṭas n talɣiwin :\n2-amaɣun n yizri ibaw : talɣa-s : « n+ afeggag n yizri ibaw”\nAmedya : ur+ n+ uzzil = ur nuzzil.\n1- Sseqdec amaɣun n yizri ibaw di (10) tefyar sɣur-k\n2- n wurmir\nibaw. Tura, ad twaliḍ talɣa nniḍen, tuṣek ɣef wurmir. Nessawal-as:\n“amaɣun n wurmir”.\n1-Yeqqar Lewnis ayt Mengellat:\n“Mlet-aɣ a widen yessnen\nMa ilaq ad nebnu ɣef rrmel\nTameslayt deg yilsawen\nMa ilaq ad tt-neǧǧ ad aɣ-terwel\nAd d-yaf win ara d-ilalen\nṢṣeḥ i wakken ad ikemmel\nMačči d nekkni ara tt-ifakken\nAcḥal yettḍul lebni n laṣel”\n2-Yeqqar Ccix Muḥend u Lḥusin:\n“Win i as-yennan i lwali\nEfk-iyi-dayen ur nelli\nAm win ara as-yinin i ufellaḥ\nQqen tayuga tkerzeḍ-iyi-d igenni”\n-Ur fettin ara almend n wudem,tawsit d umḍan.\n-Uṣken ɣef wurmir aḥerfi iwumi nerna “n”di taggara.\n-Llan akk deg wudem w3 amalay asuf.\nNessawal i talɣa-agi n umyag:”amaɣun n wurmir”.\nUdem w3 ML.SF.deg wurmir + n\nAmatar udmawan n wurmir:”y/i” d azwir,”n”d adfir,maca d arudmawan.\nAmaɣun , d amyag armeskil : ur ifetti ara almend n wudem, tawsit d\n3-amaɣun n wurmir:talɣa-s :\nAra + ud.w3ML.SF deg wurmir +n\nAmedya : ara+ ilal +n = ara ilalen\n1- Sseqdec amaɣun n wurmir di (5) tefyar sɣur-k\nDi temsirt iεeddan, twalaḍ kradet (3) n talɣiwin n umaɣun, uṣkent ɣef\nyizri ilaw, izri ibaw d wurmir. Tura, ad twaliḍ yiwet n talɣa nniḍen,\ntuṣek ɣef wurmir ussid. Nessawal-as : “amaɣun n wurmir ussid”.\n1-Yeqqar Ccix Muḥend u Lḥusin:\n“Win yettaggaden yiwen\nUr yettaggad ula yiwen\nƔer s dat ad as-gen imeẓẓuɣen\nƔer deffir ad as-gen acciwen”.\nInna-as Ccix Muḥend,\nLmulud n At Mεemmer.\n2-Qqaren wat zik:\n“Ad aɣ-yemneε Rebbi si leḥkem yesdullun, si lqum yettɣullun, d yir axenfuc ɣer lkanun ».\nErr tura lwelha-k ɣer yimyagen:”yettaggaden,yesdullun, yettɣullun”. Acu i twalaḍ?\n-Uṣken ɣef wurmir ussid iwumi nerna “n”di taggara.\n-Ftin akk deg wudem w3 amalay asuf.\nNessawal i talɣa-agi n umyag: “amaɣun n wurmir ussid ilaw”.\nUdem w3 ML.SF. deg wurmir ussid + n\nAmatar n umaɣun n wurmir ussid ilaw : « y/i » d azwir, « n » d adfir, maca d arudmawan.\nAmaɣun , d amyag armeskil : ur ifetti ara almend n wudem, tawsit d umḍan. Ɣur-s aṭas n talɣiwin :\n4-amaɣun n wurmir ussid ilaw: talɣa-s :\nud.w3ML.SF. deg wurmir ussid ilaw+n\nAmedya : Win yekkaten deg yiman-is, am win itetten aksum-is.\n-yekkat + n =yekkaten\n- itett + n = itetten.\n1- Sseqdec amaɣun n wurmir ussid ilaw di (10) tefyar s ɣur-k\nDi temsirt iεeddan, twalaḍ ukkuẓet(4)n talɣiwin n umaɣun, uṣkent ɣef\nyizri ilaw, izri ibaw, urmir aḥerfi d wurmir ussid ilaw Tura, ad twaliḍ\nyiwet n talɣa nniḍen, tuṣek ɣef wurmir ussid « ibaw ». Nessawal-as:\n“amaɣun n wurmir ussid ibaw”.\n1- Yeqqar ccix Muḥend u Lḥusin:\n“Win yessnen yettcawar, winna d cci; win ur nessin yettcawar, winna d azgen n cci; win ur nessin ur\nnettcawar, winna d ulaci”.\n2- Qqaren wat zik:\n“Win yekkaten uzzal, ad as-inin medden yejhel; win ur nekkat uzzal, ad as-inin medden yexbet....”\n3- Yeqqar Lewnis Ayt Mengellat:\n“Win ur nhedder am nekkni, ad as-nsifeg aqerru; ula d afrux di lexla, ad t-nṣegged mi ara yecnu”\nErr lwelha-k ɣer yimyagen: “ur nettcawar, ur nekkat, ur nhedder”.\n- ur fettin ara almend n wudem, tawsit d umḍan\n- bnan ɣef ufeggag n wurmir ussid iwimi nerna “n” di tazwara. Maca am wakken i nwala yakan, urmir ussid ɣurs talɣa tibawt i temmal tzelɣa n tibawt “ur”. Nessawal i talɣa-agi n umyag “amaɣun n wurmir ussid ibaw”. Talɣa-s :\nN + afeggag n wurmir ussid\nAmatar udmawan n umaɣun n wurmir ussid ibaw d “n” di tazwara, maca d arudmawan.\n5-amaɣun n wurmir ussid ibaw: talɣa-s : n + afeggag n wurmir ussid\nAmedya : ur +n + kkat = ur nekkat\n1- Sseqdec amaɣun n wurmir ussid ibaw di (5) n tefyar s ɣur-k.\n2- Af-d amaɣun n wurmir ussid ibaw n yimyagen i d-iteddun:\niferrun –- itettun –- iceffun –- igezzmen –- iceṭṭḥen –- yesbedday –- yettakken -– yettemcewwalen\nyettaḍsan -– yesseqraḥen – -– yesseqraḥen –- yessefraḥen - ileḥḥun –- iḥekkun –- itetten – ikessen –- yessazalen –ineqqen –- yettawin -– iteddun.\nn umyag n tɣara\nTwalaḍ di temsirin iεeddan talɣiwin n umaɣun n umyag n tigawt. Tura,\nad tlemdeḍ tid n umyag n tɣara.\n1- Yaqqar Maεtub Lwennas:\n“ Taduṭ mellulen\nLemmer d izmawen\nMačči d ulli i tt-yesburren\nQlil wi ara yelsen abernus”\n2- Ttuba n temẓi\nTɣaḍ-iyi ttuba n temẓi\nUr zmireɣ a medden ad tt-refdeɣ\nMa refdeɣ-tt d ajgu ẓẓayen\nMa ǧǧiɣ-tt d ddnub fell-i\n3- Ay igenni zegzawen\nARebbi ɣit-d ibawen\nAy igenni bu yitran\nA Rebbi ɣit-d igran\n4- Ccɣel ur nfessus, nsebdad-as tiwizi.\nErr lwelha-k ɣer yimyagen “mellulen, ẓẓayen, zegzawen, deg umedya 1u, w2, d w3.\n- ur fettin ara almend n wudem, tawsit d umḍan.\n- d imyagen n tɣara “imlul, aẓay, zegzew”\n- bnan akk ɣef ufeggag n yizri ilaw “mellul, ẓẓay, zegzaw” iwimi nerna “n” di taggara. Nessawal i talɣa-agi n\numaɣun “amaɣun n yizri ilaw”. Talɣa-s :\nAfeggag n yizri + n\nDeg umedya w4, amyag “ur nfessus” yebna ɣef ufeggag n yizri “fessus” iwimi nerna “n” di tazwara. Nessawal i talɣaagi n umaɣun “amaɣun n yizri ibaw”. Talɣa-s :\nn + afaggag n yizri\nAmaɣun n umyag n tɣara ɣur-s talɣa n wurmir. Tebna ɣef wudem w3 amalay asuf deg wurmir iwimi nerna “n” di\nara yimlulun, ara yaẓayen, ara izegzwen, ara yifsusen....\nAmɣun n umyag n tɣara ɣur-s talɣa n wurmir ussid. Tebna ɣef wudem w3 amalay asuf deg wurmir ussid iwimi nerna\n“n” di taggara.\nYettimlul + n = yettimlulen\nYettaẓay + n = yettaẓayen\nYettzegziw + n = yettzegziwen\nYettifsus + n = yettifsusen\nAmaɣun n umyag n tɣara ɣur-s talaɣa n wurmir ussid ibaw, tebna ɣef ufeggag n wurmir ussid iwimi nerna “n” di\nUr + n + ttimlul = ur nettimlul\nUr + n + ttaẓay = ur nettaẓay\nUr + n + ttzegziw = ur nettzegziw\nUr + n + ttifsus = ur nettifsus....\nAmyag n tɣara, ɣur-s talɣa n umaɣun. Deg-s aṭas n talɣiwin:\n1-Amaɣun n yizri ilaw: afeggag n yizri + n\n2-Amaɣun n yizri ibaw: n + afeggag n yizri.\n3-Amaɣun n wurmir: ud. W3 Ml.SF. deg wurmir + n.\n4-Amaɣun n wurmir ussid ilaw : ud. W3 Ml.SF. deg wurmir ussid + n.\n5-Amaɣun n wurmir ussid ibaw : n + afeggag n wurmir ussid.\n1- Fru-d amaɣun n umyag amagnu d win n umyag n tɣara di tefyar i d-iteddun, teččareḍ tafelwit-agi:\nAmaɣun n umyag n\n- Win yewwḍen ɣer tqacuct, i as-d-yeqqimen d tarusi.\n- Win yesεan irden, reṭṭlen-as awren.\n- Win yebɣan, yettnadi amek; win yugin, yeqqar kan ulamek.\n- Win i as-yennan tiẓgi texla, i yexlan d netta.\n- Ayen ifaten am wayen yemmuten.\n- Ayen ẓẓayen ur d- yettifsus.\n-Win ur nessaram, ḥseb-it yemmut.\n- Win iteddun ɣef tidet yessawaḍ.\n- D fad i yettnadin ɣef waman.\n- A win ileḥḥun deg yiḍ, deg uzal d acu tuggadeḍ?\n- Win yettruẓun asalu, iteddu akken yufa, mačči akken yebɣa.\n- D leqbayel nneɣ i yeqqaren: yiwen ufus ur yettserfiq.\n- Win yenwan εasseɣ fell-as, asmi ara t-id-yas wayla-s, ad t-yečč d asemmaḍ.\n- Win i k-yugin, agi-t.\n- Win i ten-isεan yerwa amdegger, win ur ten-nesεi yuggad nnger.\n- Widak i as-yeqqaren tamaziɣt tefna, d widen iɣellten ayen ur d-ḥerren ara.\n- Win iruḥen, yella wayeḍ deg umkan-is.\n- Win ifeclen, ad nmalet akk s idisan-is.\n- Am win yettnadin tilkin deg uqerru n uferḍas.\n- Win yurgan yewweḍ lebɣi-s, mi d-yuki ččan-as lḥeq-is, ad tt-id-yerr fell-i\n- D asɣar meḥquren i iεemmun.\n- Axir tameṭṭut iḥerrzen, tayuga ikerrzen.\n- Win yesṭuqquten awal, di deεwessu i yettnawal.\n- Ɣur-k a wagi deg-i yeḍsan, ad tǧeεleḍ d lehhu i telhiḍ, ḥader ad k-εeǧben wussan, ddunit sked wi ur tenfiḍ.\n- Win iqeddmen s agraw ur yeεrif; win ikessen, iɣi ur t-yeskif; win yesεan yir tagmat, akken yexdem d aɣilif.\n- Ttrebga n win meẓẓiyen, am win ikerrzen akal, ttrebga n win meqqren, am win ikerrzen deg waman.\n- Win ara ikecmen s agraw, ur yessin d acu ara d-yini, win ara iruḥen ad d-yaker, deg yiḍ iteddu yettɣenni; d win\n- Lexxer n zzman, ad d-yeggri ufellaḥ d mmi-s, d win yettaṭṭafen imi-s.\n- Win i awen-yennan d acu i d tafat, init-as d iɣallen yeddukklen.\n- D acu i k-yeblan?\n- Ulac aqerdac lewwaɣen.\n- Win yettimɣuren ɣer yiman-is, yettimẓi ɣer medden.\n- Win ara yemmten yella, win ara yenɣen ulac.\n- Win yessiεzizen iman-is, eǧǧ-it ad yirxis.\n- Acu k-yewwin ɣer lebḥer, a win ur nelli d aεewwam.\n- Ur ttεanad win k-yifen, ad k-yessens deg yiɣilifen.\n- Am win yeččan, am win iεekkan, yiwen ubrid i ten-yefkan.\n- Win yeṭṭalaben zzayed, yettaf nnaqes.\n2- Seg tefyar-agi iεeddan, kkes-d amaɣun, tefkeḍ-d talɣa-s.\n3- Kkes-d urmir si tseddart i d-iteddun, tefkeḍ-d talɣa-s:\nA tin iteggen iɣerman!\n4- Kkes-d amaɣun si tseddart i d-iteddun, tefkeḍ-d talɣa-s :\nA win yettweḥḥiden axellaq\nIweḥḥed-it deg yimsewwqen\nAlbaεḍ yerkeb taserdunt\nMi yerna llebsa xfifen\nAlbaεḍ yusa-d d aεari\nYerna imeṭṭulba ad t-ḥerṣen.\nDi temsirin iεeddan, twalaḍ akk timeẓra n umyag: tid ifettin d tid ur\nnfetti. Di tmaziɣt, yezmer umyag ad yefti di kra n tmeẓri, maca nekkni\nad negzi deg-s ayen nniḍen. D ayen akken i nefhem iwumi nessawal:\n1- Deg usaru “tawrirt yettwattun”, teqqar Σezzi i Meqqran: “Ma tuɣaleḍ-d, sserɣ tabrat-agi, tettuḍ ayen iεeddan”.\n2- Ilindi, yusa-d ɣur-i umeddakkel-iw akken ad iyi-iẓer.\n1- Ayen txedmeḍ, ad t-tafeḍ.\n2- Win ɣef tewwa timmist-iw, yesderɣel-iyi tiṭ-iw.\n3- Muḥend yettaɣ yeznuzu, yesseḥfaḍ ttjara i wiyaḍ.\n1- Zik, wa ihedder-itt i wayeḍ; ass-a di lkaɣeḍ, ad tt-id-afen yineggura.\n2- Ass-agi lliɣ, azekka wissen.\n1- Yella igen, mi yeffeɣ baba-s seg uxxam.\n2- Tuɣ tekfa temlilit, mi wwḍeɣ s axxam.\n1- Tuɣ yettaru mi kecmeɣ ɣur-s\n2- Yella itett imensi, mi as-ssawleɣ\n1- Attaɣ tekfa temlilit, mi ara tawḍem\n2- Ad yili yefra ssuq, mi ara tawḍem\n1- Attaɣ yeqqar, akka ar imir-n.\n2- Ad yili yeqqar di tesnawit.\nDi tazwara, ur tettu ara belli di tmaziɣt, d anamek n tefyirt i yemmalen imir n tigawt.\nErr tura lwelha-k ɣer yimyagen n taggayt 1ut (I).\nDeg umedya 1u, amyag “tuɣaleḍ” d izri. Maca, deg unamek n tefyirt, tigawt urεad teḍri. Ayen akka i nefhem deg\nunamek n tefyirt, nessawal-as “akud”.\nDeg umedya w2, amyag “ad iẓer” d urmir s tzelɣa “ad”. Yemmal ayen ur neḍri. Maca deg unamek n tefyirt, ad\nnefhem d akken tigawt teḍra ilindi. Ayen akka i nefhem deg unamek n tefyirt, nessawal-as “akud”.\nErr lwelha-k ɣer yimedyaten n taggayt t2 (II):\nDeg yimedyaten-agi, d timeẓri ara yettwafehmen d akud:\nDeg umedya 1u, amyag “ad tafeḍ” d imal.\nDeg umedya w2, imyagen “tewwa, yesderɣel” d izri ilaw.\nDeg umedya w3, imyagen “yettaɣ, yeznuzu, yesseḥfaḍ”d urmi ussid. Deg yimedyaten-agi akk, d timeẓri i d-neɣra d\nErr lwelha-k ɣer yimedyaten n taggayt t3 (III):\nDeg yimedyaten-agi, i yemmalen akud d imerna n wakud “zik, ass-a, azekka”\nErr lwelha-k ɣer yimedyaden n taggayt t4 (Iḍ), t5(ḍ) t6 (ḍI), t7 (ḍII)\nDeg yimedyaten-agi, kecmen-d yimalalen “aɣ”, “ili”, akka:\nAmalal “tuɣ” = udem w3 unti asuf + izri.\nAmalal “attaɣ” = ad + taɣ = ad + udem w3 unti asuf.\nAmalal “ili” d lebda yefti (yella, ad yili), ma d amalal “aɣ” d uffir (neqqar kan: tuɣ, attaɣ)\nDeg yimedyaten n taggayt t4, amalal “tuɣ” + izri / amalal “ yella” + izri = izri yezwaren.\nYella / tuɣ igen\nDeg yimedyaten n taggayt t5, amalal “tuɣ” / “yella” + urmir ussid = izri ɣezzifen.\nTuɣ / yella yettaru kecmeɣ imir-a\nDeg yimedyaten n taggayt t6, amalal “attaɣ” / “ ad yili” + izri = imal yezwaren.\nImir-a attaɣ / ad yili tefra ara tawḍem\nDeg yimedyaten n taggayt t7, amalal “attaɣ” / “ad yili” + urmir ussid = imal ɣezzifen.\nattaɣ / ad yili yeqqar\nImal ɣezzifen yettili-d daɣen s “ad + urmir ussid”.\nAd yili + urmir ussid yezmer ad yemmal “arilaw”\n- Ad yili yeqqar di tesnawit\nDi tmaziɣt, anagraw n umyag ibedd ɣef tikti iwimi ssawalen timeẓri.\nLlant snat n tmeẓra d tigejdanin: aneḍru d warneḍru.\nAkud d ayen nezmer ad nefhem. Adda ines d timeẓri. Yemmal imir n tigawt. Llan (3) wudmawen n wakud:\n1- Taɣuri n tmeẓra\n2- Akud s tmerna n umernu n wakud.\n3- Akud s tmerna n umalal.\n- Di teqbaylit, llan sin n yimalalen: aɣ- ili\n- Di tcelḥit d tmaziɣt n Waṭlas, llan (3) n yimalalen: iri, ddu, ili.\n- Timerna n yimalalen i tmeẓra n umyag tettak-aɣ-d (4) n talɣiwin n wakud:\na- izri yezwaren: tuɣ / yella + izri.\nb- izri ɣezzifen: tuɣ / yella + urmir ussid.\nc- imal yezwaren: attaɣ / ad yili + izri.\nd- imal ɣezzifen: attaɣ / ad yili + urmir ussid.\nA- Amyag n\nnfetti. Tura , ad twaliḍ amek i d-yettili usesmel n yimyagen di tmaziɣt.\nAd nezwir s umyag n tigawt. Ad ak-d-sumreɣ di temsirt-agi snat n\ntmuɣliwin n usesmel n yimyagen. Tagi , d tamuɣli tamezwarut.\n1- Yekcem wuccen taqeḍεit.\n2- I temẓin yekrez uzger, amek armi tent-yeεlef uɣyul.\n3- Ttu lhemm, ad k-yettu.\n4- Azekka ad yif iḍelli.\n1- Yufeg leεqel-iw ɣur-s.\n2- Yella yiwen yemmut yedder, yella wayeḍ yedder yemmut.\n3- Yefka Rebbi irden i yir tuɣmas.\n4- Ayen yura di twenza-w, ad iεeddi.\nDeg yimedyaten n taggayt tamezwarut, imyagen “yekcem, yekrez, yeεlef”, ftin deg yizri. Imyagen “ad yettu, ad yif”\nftin deg wurmir. Ma nerra-d imyagen imezwura seg yizri ɣer wurmir, ad uɣalen:\n-Talɣa n yizri tegda tin n wurmir.\nMa nerra-d imyagen yeftin deg wurmir ɣer yizri, ad uɣalen:\n- ad yettu\n- ad yif\n-Talɣa n wurmir tegda tin n yizri.\nD imyagen-agi iwimi yessawal Kamal n At Zerrad “verbes réguliers”6.\nDeg yimedyaten n taggayt tis snat, imyagen “yufa, yedder, yefka, yura” ftin deg yizri. Ma nerra-ten-id ɣer wurmir, ad\n- y ufeg\n- y dder\n- y fka(i)\n- y ura(i)\nDeg yimedyaten-agi, talɣa n yizri temgirred ɣef tin n wurmir.\nD imyagen-agi iwimi yessawal Kamel n At Zerrad “verbes irréguliers”7\nManuel de conjugaison kabyle, Kamal Nait-Zerrad, isebtaren : 59-60-61-62.\nTaseftit n Tmaziɣt La Conjugaison de la langue berbère .pdf (PDF, 663 Ko)\nnessawal umyag tefyar wurmir yemmal urmir udmawan ussid wudem tigawt amatar yizri amyag yimedyaten yimyagen\nCe fichier a été mis en ligne par un utilisateur du site. Identifiant unique du document: 00260986.


timestamp: atn

url: =Yeffeɣ-d ass-nni n ssebt iɛeddan - La Dépêche de Kabylie\nAccueil Tamazight Yeffeɣ-d ass-nni n ssebt iɛeddan\nCcna - Album amaynut Neɣ ḍelmeɣ ! n Zedek Mouloud\nYeffeɣ-d ass-nni n ssebt iɛeddan\nAss-nni n ssebt, 23 deg unbir deg-i nella, i d-yeffeɣ, dagi deg tmurt akked Fransa, walbum amaynut n ucennay ameqqran Zedek Mouloud iwumi isemma Neɣ ḍelmeɣ ! Mbeɛd mi tettuwexxer tuffɣa n walbum-agi i ilaqen ad d-yeffeɣ deg waggur n yulyu yezrin, ha-t-an yewweḍ-d lawan-is i waggur-a n unbir 2019. Deg-s ad naf 14 n tezlatin i d-yettmeslayen ɣef waṭas n yisental i yuɣ tannumi ucennay aqbayi Zedek Mouloud yettawi-d awal fell-asen, yecban tutlayt, tamurt, tirrugza, tayemmat, tagmat d wayen-nniḍen : meḥsub ayen yakk i icudden ɣer tmetti s umata.\nDeg tezlatin n tikkelt-a, u xas ulamma Zedek yeqqim d Zedek akken i yuɣen yid-s tannumi wid i as-isellen, meɛna yella-d umaynut deg useqdec n wallalen atraren deg uẓawan-is. Yedda uẓawan s wallalen n tallit-a, ur yeqqim ara kan deg ugambar-nni-ines. Aya, yefka udem atrar i ccna-s. I wakken yessaweḍ ɣer uswir-a deg useqqɛed n tezlatin seg tama n uẓawan, yessawel i wid teɛna temsal am Allaoua Bahlouli, Mokrane Adlani, Malik Kerrouche…atg.\nAm wakken i d-yextar, diɣ, imẓawanen imeqqranen i yekkan deg leqdic-agi azeddgan. Seg tama n uɣanib, ad t-naf yedda deg ubrid n wayen akken i icennu yakan, xas ulamma yesnerna-as acemma deg tiwḍin-is ɣer tmeẓẓuɣt. Ahat, ad ilin wid ara as-yinin ibeddel ciṭ deg uẓawan, maca, mi ara tesleḍ i tɣessa n tezlit, ad tt-tafeḍ tennerna s tidet, acu kan ur tbeddel ara seg uẓar-is. Deg walbum-agi, nezmer ad d-nini belli yejmeɛ-d akk aɣanib n umecwa-is ɣer yiwen umekkan. “Yejmeɛ-itt-id am lḥenni”, akken qqaren. Seg tama n usefru, mazal-it yeqqaz irennu deg usekfel n wawalen iqdimen akked useqdec s tḥerci n wawalen atraren. Yeẓra amek u anda i d-yettaf awalen iqburen. Yessen amek ara ten-id-yessekfel mi ara yaf asentel i yeffɣen fell-as.\nTikkelt-a, yerza ɣer Ubrid aqdim i wakken ad t-id-yeglem u ad as-d-yesmekti ayendin n yiḥulfan n temẓi. Din i as-yeḥka tameḍrurt-is, s usḥissef, i ubrid-nni aqdim ladɣa imi i d-yemmekti tuɛciqt-is. Am wakken, diɣ, i d-yegmer kra n wawalen iqburen s usuzen deg tezlit “I mimmi”, ladɣa deg wayen yeɛnan tineqqisin-nni n zik i d-ssawalent temɣarin. Seg wayen yerzan awalen atraren, ad ten-naf keccmen-d sya ɣer da, anda kan wulmen, ladɣa deg tezlatin timḥaddiyin s umata. Seg tama n tnaṣlit akked yizamulen n trrugza ɣer yimaziɣen s umata, yefka-d agzul fell-asen deg tezlit iwumi isemma “D Yennayer”.\nUla d iẓawanen n tezlit-a, mgaraden: ttaken acbih n tamiwin-nsen. Ma seg tama n tezlit tamḥaddit “A yemma yemma’’, ad naf asteqsi-a, i d-yettuɣal kan ɣef teɣzi n usefru “Acu yuɣen tamurt-iw? Acku, ɣef wakken i t-id-yenna “Tesserxas deg warraw-is”. Am wakken, daɣen, “Ssnen abrid, xḍan-as”. I wigi yakk, yerra-asen-d s tezlit “Awer timlilit”, anda i d-yenna: “Zik, nettemlili-d ɣer ṣṣaḥ, d tinna i aɣ-yesddukkulen. Nettawi-tt-id am leslaḥ, nessergagay iɛdawen. Tura, nettemlili-d ɣer ccḍeḥ, ha-tt-an din a Muḥ Uḥsen. Win ur tɣaḍ Teqbaylit, awer timlilit”. Ha-tent-in tezlatin n walbum-agi: A yemma yemma, Awer timlilit, Awi-d ukan, Am yimeslab, Winna, Dda Lḥafiḍ, Ifuk uṣerbek, Abrid aqdim, I mimmi, Ɛzizu, Aḍu-nni, Tabaḥant-iw, Ad iniɣ, D Yennayer.


url: = 1 Peter 2 Kabyle: NT\nBible > Kabyle: NT > 1 Peter 2\n1Kkset seg ulawen-nwen cceṛ, tiḥila, tismin ; ur seɛɛut ara sin wudmawen, ur țmeslayet ara ayen n diri ɣef wiyaḍ. 2Am llufan illuẓen ayefki n yemma-s, nadit ula d kunwi aț-țeṛwum awal n Sidi Ṛebbi iwakken aț-țimɣuṛem, aț-tețțuselkem, 3ma yella tjeṛbem acḥal yelha Sidi Ṛebbi !\n4Qeṛṛbet ɣuṛ-es nețța yellan d-azṛu nni yeddren i ḍeggṛen yemdanen, meɛna Sidi Ṛebbi ixtaṛ-it, axaṭer azal-is meqqeṛ. 5Ula d kunwi yellan am izṛa yeddren, dduklet iwakken ad ibedd wexxam i deg ara izdeɣ Ṛṛuḥ n Sidi Ṛebbi. Aț-țilim ț-țajmaɛt n lmuqedmin ara iqeddmen s yisem n Ssid-nneɣ Ɛisa Lmasiḥ, iseflawen iqedsen ara iɛeǧben i Sidi Ṛebbi.\n6Axaṭer atan wayen yuran di tira iqedsen : Xtaṛeɣ-ed azṛu+ yesɛan azal d ameqqran+ , sserseɣ-t deg udrar n Siyun,+ d nețța i geṭṭfen lebni,+ win ara yamnen yis ur ineddem ara.+\n7Amarezg-nwen kunwi yumnen yis. Ma d wid ur numin ara : Adɣaɣ-nni ḍeggṛen wid ibennun,+ d nețța i guɣalen d azṛu alemmas,+ Win yeṭṭfen lebni. +\n8D wagi i d azṛu + i guɣalen d ugur i yemdanen, + d azṛu i ten-isseɣlayen+ . Imi ugin ad amnen s wawal n Sidi Ṛebbi, ayen i ten-ițṛaǧun d ugur-agi ara ten-iɣeḍlen.\n9Kunwi d arraw n laṣel ițwaxtaṛen, d lmuqedmin n ugellid, d lǧens iṣfan, d agdud i d-ițwacefɛen. Tețwaxtaṛem iwakken aț-țbecṛem lecɣal yelhan n Sidi Ṛebbi, i kkun-id issufɣen si ṭṭlam yewwi-kkun-id ɣer tafat-is isteɛǧiben. 10Zik-nni ur tewwiḍem ara ula d lǧens, ma ț-țura tuɣalem d agdud n Sidi Ṛebbi ; tellam zik-nni ur tesɛim ara ṛṛeḥma n Sidi Ṛebbi ma ț-țura tețțunefk-awen-d.\n11A wid eɛzizen ! Kunwi yellan d ibeṛṛaniyen, d imsebriden di ddunit a kkun-nhuɣ aț-țettixṛem i lebɣi n tnefsit i gețnaɣen d ṛṛuḥ-nwen. 12Sɛut tikli ilhan ger wid ur nessin ara Sidi Ṛebbi, iwakken ɣas a d-skidben fell-awen, neɣ xedmen awen cceṛ ; m' ara walin lecɣal-nwen ilhan ad ḥemden Sidi Ṛebbi asm' ara d-yerzu ɣuṛ-sen.\n13Ɣef ddemma n Sidi Ṛebbi qadṛet wid iḥekmen. Qadṛet agellid imi d nețța i gḥekmen, 14qadṛet ineɣlafen-is imi d nețța i ten-isbedden iwakken ad ɛaqben imcumen, ad cekkṛen wid i gțeddun s lḥeqq. 15Xedmet ayen yelhan iwakken aț-țerrem takmamt i imejhal ur nefhim ; d wagi i d lebɣi n Sidi Ṛebbi. 16Ilit d ilelliyen, meɛna ur ssexdamet ara tilelli-nwen iwakken aț-țɣummem cceṛ i txeddmem, ilit d iqeddacen n Sidi Ṛebbi. 17Qadṛet imdanen meṛṛa ; ḥemmlet atmaten nwen, ḍuɛet Sidi Ṛebbi, qadṛet agellid.\n18Ay iqeddacen ! Ilaq aț-qadṛem imɛellmen nwen, aɣet-asen awal ama i wid ilhan ḥninen, ama i wid iweɛṛen. 19D ayen ilhan i win iṣebbṛen m' ara iɛeddi fell-as lbaṭel ilmend n ṭṭaɛa n Sidi Ṛebbi. 20Ma tețwaɛaqbem imi txedmem kra n diri, ma tṣebṛem i wannect-agi, anwa ara kkun-icekkṛen ? Meɛna ma iɛedda fell-awen lbaṭel, mi txedmem ayen yelhan, tṣebṛem, d ayen yelhan ɣer Sidi Ṛebbi.\n21Ɣer wannect-agi i wen-d-issawel Sidi Ṛebbi, axaṭer Lmasiḥ s yiman-is inneɛtab fell-awen, iǧǧa-yawen-d lemtel iwakken aț țeddum di lateṛ-is. 22Nețța ur nednib, leɛmeṛ ur d-iffiɣ lekdeb seg imi-s. 23Nețța ițwaregmen ur d-yerri rregmat, qehṛen-t ur d-irfid afus-is ɣer yiwen ; lameɛna yerra kullec ger ifassen n win i gḥekmen s lḥeqq. 24Nețța i gɛebban ddnubat-nneɣ, ițwasemmeṛ ɣef wumidag iwakken a nili am wid yemmuten ɣef wayen yeɛnan ddnub axaṭer ddnub ur isɛi ara tazmert ɣef wid immuten. S wakka, tura ur nețɛici ara di ddnub meɛna di lḥeqq, akken yura : Di leǧruḥ-is i tufam ḥellu. + 25Zik tellam am ulli iɛeṛqen, ma ț-țura, tuɣalem ɣer umeksa ițɛassan ɣef teṛwiḥin-nwen.


url: =Kabyle Bible (NT): Titus\nKabyle Bible: Titus\n1:1 Nekk Bulus aqeddac n Sidi Ṛebbi, i d-iceggeɛ Ɛisa Lmasiḥ iwakken ad ssiwleɣ i wid akk yextaṛ Sidi Ṛebbi a d-uɣalen ɣer webrid-is yerna ad issinen tideț,\n1:2 akken ad țeklen belli sɛan tudert n dayem, tudert i gewɛed Sidi Ṛebbi uqbel a d-tețwaxleq ddunit nețța ur neskiddib ara.\n1:3 Yefka-d awal-is di lweqt ilaqen, ibeggen-it-id di lexbaṛ i yi-d yețțunefken s lameṛ n Sidi Ṛebbi amsellek-nneɣ.\n1:4 Uriɣ-ed tabṛaț-agi i kečč, a Tit a mmi n tideț di liman i ɣ-yesdukklen : ṛṛeḥma ț-țalwit a k-d-țțunefkent s ɣuṛ Sidi Ṛebbi akk-d Ɛisa Lmasiḥ amsellek-nneɣ !\n1:5 ?ǧiɣ-k di tegzirt n Kritus iwakken aț-țkemmleḍ ccɣel-nni ur nfuk ara, yerna aț-țesbeddeḍ di yal tamdint imeqqranen n tejmuyaɛ n imasiḥiyen akken i k-n-umṛeɣ.\n1:6 Yal yiwen deg-sen ilaq ad yili d amdan iwumi ur d-ssukksen acemma, ad yesɛu yiwet tmeṭṭut kan, arraw-is ad ilin d wid iḍuɛen Sidi Ṛebbi, ad sɛun tikli yelhan, ad țțaɣen awal iwakken ur sen-d-ssukkusen ara wiyaḍ kra n diri.\n1:7 Ilaq ameqqran n tejmaɛt ad yili yeṣfa di tikli-ines, imi d nețța i geṭṭfen lecɣal n Sidi Ṛebbi, ur ilaq ad yili d win yessimɣuṛen iman-is, ur ilaq ad ireffu, ur ilaq ad yili d asekṛan, ur ilaq ad yeskker ccwal, ur ilaq daɣen a t-ɣwun yedrimen n leḥṛam.\n1:8 Lameɛna ilaq-as ad yili d win yețqabalen s wudem lɛali, d bab lxiṛ, d aɛeqli, d aḥeqqi, d win yețḍuɛun Sidi Ṛebbi, d win iḥekkmen deg iman-is ;\n1:9 ilaq ad yeṭṭef deg awal n Sidi Ṛebbi yellan ț-țideț akken i t-yelmed, iwakken ad yizmir ad isselmed, ad inhu wiyaḍ yerna a d-isbeggen i wid i d-yekkaten deg awal-agi, belli ɣelṭen.\n1:10 Aṭas seg wat Isṛail i gɛuṣan Sidi Ṛebbi yerna țkellixen medden s imeslayen-nsen,\n1:11 ilaq a sen-terrem tikmamin i yimawen-nsen. Skarayen lhul deg yexxamen m'ara sselmaden ayen ur nlaq ara, iwakken ad rebḥen leḥṛam.\n1:12 Yiwen seg-sen i ḥesben d nnbi, yenna-d : « at țegzirt n Kritus si zik-nsen d imeskaddaben, d lewḥuc iweɛṛen, d ifenyanen yețxemmimen kan ad ččen ' ' ;\n1:13 ayagi i d-yenna ț-țideț. Daymi, ilaq a ten-tenhuḍ s lewɛaṛa, iwakken ad sɛun liman iseḥḥan ;\n1:14 ur ilaq ara ad țḥessisen i tmucuha n wudayen akk-d lewṣayat n yemdanen ur neqbil ara tideț.\n1:15 Kullec zeddig i wid zeddigen, meɛna ulac ayen zeddigen i wid ur nzeddig ara, ur nețțamen ara s Ṛebbi ; imi xemmimen-nsen d wulawen-nsen neǧsen yerna ur țendemmayen ara.\n1:16 Imdanen-agi qqaṛen nessen Ṛebbi, meɛna cceṛ i xeddmen yesbeggin-ed belli ur t-ssinen ara, ɛuṣan Sidi Ṛebbi xeddmen anagar wayen yekṛeh, ur zmiren ara ad xedmen ayen yelhan.\n2:1 Ma d kečč sselmed ayen yellan ț-țideț n Sidi Ṛebbi.\n2:2 Ini i yemɣaṛen ad setqenɛen, ad fken leqdeṛ i yiman-nsen, ad sɛun leɛqel, ad amnen s Sidi Ṛebbi s tideț, ad ḥemmlen wiyaḍ seg wul, ad ṣebṛen i leɛtab.\n2:3 Ini daɣen i temɣarin ad sɛunt tikli yeṣfan, ur ilaq ara ad ilint ț-țiqeṛṛaḍin, ur ilaq ara ad țḥawalent tissit n ccṛab meɛna ilaq ad nehhunt ɣer wayen yelhan,\n2:4 ad țweṣṣint tilawin ad ḥemmlent irgazen-nsent d warraw nsent,\n2:5 ad ilint ț-țiɛeqliyin, ad ddunt s ṣṣfa, ad lhint d lecɣal n wexxam, ad lhunt, ad țțaɣent awal i yergazen-nsent iwakken awal n Sidi Ṛebbi ur yețwargam ara.\n2:6 Nhu daɣen ilmeẓyen ad sɛun leɛqel ;\n2:7 kečč s yiman-ik ilaq aț-țiliḍ d lemtel s lecɣal-ik yelhan, sselmad seg wul akk-d țideț,\n2:8 s imeslayen iṣeḥḥan i deg ur yezmir yiwen a d iwwet, iwakken ixṣimen-ik ur țțafen ara ayen n diri ara hedṛen fell-aneɣ yerna ad nneḥcamen.\n2:9 Iqeddacen daɣen ilaq-asen ad țțaɣen awal yerna ad ɛeǧben bab-nsen, ur sen-țeddun ara di nneqma,\n2:10 ilaq ur ten-țțakren ara meɛna ad ilin d wid imeɛnen i deg yella laman, iwakken aselmed n Sidi Ṛebbi amsellek-nneɣ ad yesɛu ccan.\n2:11 Sidi Ṛebbi isbeggen-ed ṛṛeḥma-s i d-yewwin leslak i yemdanen meṛṛa.\n2:12 Ṛṛeḥma n Sidi Ṛebbi tesselmad-aɣ a neṭṭixeṛ ɣef lecɣal-nneɣ ur nelhi d wayen akk n diri yellan di ddunit, a nɛic di ddunit-a s ṣṣwab, s lḥeqq d ṭṭaɛa n Sidi Ṛebbi ;\n2:13 akka ihi ara neṛǧu lfeṛḥ n wass i nessaram i deg ara d-tban tmanegt n Yillu-nneɣ ameqqran, amsellek nneɣ Ɛisa Lmasiḥ.\n2:14 Yefka iman-is fell-aneɣ iwakken a ɣ-isellek si ddnub yerna a ɣ-yerr d agdud-is yeṣfan, iwejden i lecɣal yelhan.\n2:15 Akka i glaq aț-țețmeslayeḍ, aț-țnehhuḍ, aț-țețweṣṣiḍ s lewɛaṛa, ur țțaǧa yiwen a k-yeḥqeṛ.\n3:1 Smekti-ten-id ad qadṛen wid iḥekkmen, ad țțaɣen awal, ad ilin wejden ad xedmen lecɣal yelhan :\n3:2 ur kkaten deg yiwen, ad ilin d imhenniyen d imawlan n tifrat, yeččuṛen d leḥnana ɣer yemdanen meṛṛa.\n3:3 Axaṭer ula d nukni zik txuṣṣ-aɣ tmusni, ur nețțaɣ ara awal ; nella nḍaɛ, nella d aklan n zzhu d wayen akk s wayes i ɣ-tesseḍmeɛ ddunit, nella d imcumen, nɛac di tismin, nekṛeh wiyaḍ, wiyaḍ keṛhen-aɣ.\n3:4 Meɛna asmi i d-ibeggen Sidi Ṛebbi leḥnana-s d leḥmala-s i yemdanen,\n3:5 isellek-aɣ mačči axaṭer d iḥeqqiyen i nella meɛna isellek-aɣ s ṛṛeḥma-s tameqqrant ; yessared-aɣ si ddnub-nneɣ s tezmert n Ṛṛuḥ iqedsen iwakken a d-nlal d ijdiden ;\n3:6 Sidi Ṛebbi yeččuṛ-aɣ s Ṛṛuḥ iqedsen s Ɛisa Lmasiḥ amsellek-nneɣ,\n3:7 iwakken s ṛṛeḥma-ines a nuɣal d iḥeqqiyen zdat Sidi Ṛebbi, a ɣ-d tețțunefk tudert n dayem i nețṛaǧu.\n3:8 Awal-agi ț-țideț yerna bɣiɣ a d tesmektayeḍ ayagi kull-as iwakken wid yumnen s Ṛebbi, ad xeddmen anagar ayen yelhan, d ayagi kan i gelhan yerna yeṣleḥ i yemdanen !\n3:9 Ur sṭuqqutet ara awal mbla lmeɛna ɣef wayen yeɛnan izuṛan n lejdud neɣ čaqlalat d umenɣi ɣef ddemma n ccariɛa, axaṭer d ayen ur nesɛi azal, ur neṣliḥ.\n3:10 Ma yella tenhiḍ tikkelt neɣ snat win i d-yeskaren ccwal, ur k-d-ismeḥses ara, ssebɛed-it fell-ak ;\n3:11 amdan am wagi yeṭṭaxeṛ i webrid n tideț, ddnub i yiri-s.\n3:12 M'ara k-n-ceggɛeɣ gma-tneɣ Artimas neɣ Tucik, ilaq-ak a d-ṛuḥeḍ a nemlil di temdint n Nikubulis, dinna ara sɛeddiɣ ccetwa.\n3:13 Eɛṛeḍ aț-țɛiwneḍ Zennac yellan d abugaṭu yesnen ccariɛa akk-d Abulus m'ara ṛuḥen ad safṛen, tefkeḍ-asen ayen ara ḥwiǧen.\n3:14 Axaṭer ilaq daɣen atmaten-nneɣ ad lemden ad xedmen i wiyaḍ lecɣal yelhan, iwakken ad sɛun ayen ara ḥwiǧen, ur țțilin ara mbla lfayda.\n3:15 Wid akk yellan yid-i țsellimen-d fell-ak. Sellem ɣef wid i ɣ-ihemmlen i gḍuɛen Sidi Ṛebbi. Ṛṛeḥma n Sidi Ṛebbi a d-ters fell-awen !


url: =Épître 2 aux corinthiens en kabyle - Chretiens kabyles\nÉpître 2 aux corinthiens en kabyle\n1 Nekk Bulus amceggeɛ n Sidna Ɛisa Lmasiḥ s lebɣi n Sidi Ṛebbi, akk-d gma-tneɣ Timuti, i watmaten n tejmaɛt n Sidi Ṛebbi yellan di temdint n Kurintus akk-d wid meṛṛa i gextaṛ Sidi Ṛebbi di mkul amkan n tmurt n Akaya.\n2 Ṛṛeḥma ț-țalwit a wen-d țțunefkent s ɣuṛ Sidi Ṛebbi Baba tneɣ akk-d Sidna Ɛisa Lmasiḥ.\n3 Ad ițțubarek Sidi Ṛebbi, Baba-s n Ssid-nneɣ Ɛisa Lmasiḥ yellan di yal taswiɛt d Bab n leḥnana d ṣṣbeṛ.\n4 Ițṣebbiṛ-aɣ di lemḥayen-nneɣ iwakken s ṣṣbeṛ i ɣ-d-ifka, a nizmir ula d nukni a nṣebbeṛ wid yellan di lemḥayen.\n5 Axaṭer am akken i d-țeɣlayent fell-aɣ lemḥayen ɣef ddemma n Lmasiḥ, akken daɣen i ɣ-d-ițțas ṣṣbeṛ s ɣuṛ-es.\n6 Nukni ma nenɛețțab di lmeḥnat, nțenɛețțab iwakken aț-țețțusebbṛem yerna aț-țețțuselkem. Ma nețțuṣebbeṛ nukni, aț-țețțuṣebbṛem ula d kunwi iwakken aț-țesɛum ṣṣbeṛ di lemḥayen i deg tețɛeddayem am nukni.\n7 Ihi ɣef wayen i kkun-yeɛnan nețkel, nekkes anezgum, axaṭer neẓra akken i tețțekkim di lemḥayen-nneɣ, ara tețțekkim daɣen di ṣṣbeṛ i ɣ-d ițțunefken.\n8 Nebɣa aț-țeẓrem ay atmaten lmeḥna i nesɛedda di tmurt n Asya; ɣlint-ed fell-aɣ lemḥayen iwumi ur nezmir, neɛteb armi nɣil a nemmet.\n9 Nețwali deg iman-nneɣ belli ḥekmen fell-aɣ s lmut, iwakken ur nețkal ara ɣef yiman-nneɣ lameɛna a nețkel ɣef Ṛebbi i d-iḥeggun lmegtin.\n10 D nețța i ɣ-d-isellken si lmut am tagi yerna nețkel belli mazal a ɣ-isellek sya ɣer zdat.\n11 Ula d kunwi tețɛawanem-aɣ m’ara tdeɛɛum ɣer Sidi Ṛebbi fell-aɣ. S wakka, ɣef ddemma n tẓallit n waṭas n watmaten, a ɣ-d-țțunefkent lbaṛakat s ɣuṛ Sidi Ṛebbi ; imiren aṭas ara iḥemden Sidi Ṛebbi ɣef ddemma nneɣ.\n12 Ațah sebba s wayes i nefṛeḥ s yiman-nneɣ yerna ulawen-nneɣ thennan : nelḥa d yemdanen meṛṛa s wul yeṣfan d neyya, abeɛda yid wen kunwi. Ayagi yusa-yaɣ-d s ɣuṛ Ṛebbi, axaṭer mačči s lɛeqliya n yemdanen i nțeddu meɛna d ṛṛeḥma n Sidi Ṛebbi i ɣ-ițwellihen.\n13-14 Ayen i wen-nura di tebṛatin- nneɣ, nenna-t-id s wul yeṣfan d neyya, ulac deg-sent lmeɛna nniḍen anagar ayen i teɣṛam d wayen i tfehmem deg-sent. Ssarameɣ aț-țfehmem ayagi akken ilaq am akken i tebdam tfehmem-t, yeɛni ass n tuɣalin n Ssid-nneɣ Ɛisa Lmasiḥ a nili d sebba n lfeṛḥ-nwen, kunwi aț-țilim d sebba n lfeṛḥ-nneɣ.\n15 Imi tḥeqqeqeɣ belli akka i gella lḥal, ssarmeɣ a n-ɛeddiɣ di tazwara ɣuṛ-wen iwakken aț-țfeṛḥem snat n tikkal.\n16 Qesdeɣ ad ɛeddiɣ fell-awen m’ara ṛuḥeɣ ɣer tmurt n Masidunya, syinna a d-uɣaleɣ ɣuṛ-wen iwakken a yi-tɛiwnem ad kemmleɣ abrid-iw ɣer tmurt n Yahuda.\n17 Mi qesdeɣ ad xedmeɣ annect-agi, eɛni ur xemmemeɣ ara ? Neɣ m’ara qesdeɣ ad xedmeɣ kra, ma nniɣ-ed anɛam neɣ ala uɣaleɣ beddleɣ ṛṛay, eɛni d lebɣi-inu i țnadiɣ ?\n18 Ṛebbi yeẓra belli ayen i wen-d-neqqaṛ mačči d anɛam akk-d ala ɣef yiwet n tikkelt ;\n19 axaṭer Ɛisa Lmasiḥ Mmi-s n Ṛebbi i nbecceṛ gar-awen nekk d watmaten Silwan akk-d Timuti, ur d-yusi ara iwakken ad yili d anɛam akk-d ala, meɛna anagar anɛam i gellan deg-s.\n20 Axaṭer yis i d-iqqaṛ Sidi Ṛebbi anɛam i wayen meṛṛa i gewɛed. Ihi s yisem n Ɛisa Lmasiḥ i d-neqqaṛ daɣen amin i Sidi Ṛebbi iwakken a t-neḥmed a t-ncekkeṛ.\n21 D Sidi Ṛebbi s yiman-is i ɣ isǧehden yid-wen di tikli-nneɣ akk-d Lmasiḥ, d nețța i ɣ-ixtaṛen.\n22 Yessers fell-aɣ ṭṭabeɛ-ines yerna yefka-yaɣ-d deg ulawen-nneɣ Ṛṛuḥ-is iqedsen yellan d aɛeṛbun n lbaṛakat i ɣ-iwɛed.\n23 Atan Sidi Ṛebbi yeẓra belli ț-țideț i d-qqaṛeɣ : mi qesdeɣ ur țțuɣaleɣ ara ɣer temdint n Kurintus, d aḥader i bɣiɣ a kkun-ḥadreɣ.\n24 Ur nețnadi ara a wen-d-nesken ayen s wayes ara tamnem axaṭer neẓra tǧehdem di liman, lameɛna nebɣa a nexdem yid-wen iwakken a ndukkel di lfeṛḥ.


url: =منتديات نجم الجزائر :: القسم الترفيهي :: منتدى الصور\nمن طرف نسرين في 4/6/2008, 06:56\nASELKIN N ULMUD ALEMMAS\nTanga : Tamaziɤt\nTanzagt : 1.30’\nAmur amezwaru n yirem (ɤef 12 n tneqqiḍin)\nA- Aḍris :\nAd yers yirem ɤef yiwen n uḍris n kra n umaru yettwassnen. Aḍris-nni ad yili d ullis ideg zemrent ad d-ilint tewsatin n yinawen i yellan deg yihallen n ulmud alemmas; ad yesεu azal n 250 n wawalen.\nB- Tigzi n uḍris (ɤef 6 n tneqqiḍin)\nAd tbedd ɤef tɤawsiwin-a :\ntameskiwt n wullis : tazwara, ineḍruyen, taggara;\ntazḍawt n uḍris d warruz gar tefyar;\niwudam d temlilt-nsen;\nC- Iferdisen n tutlayt (ɤef 6 n tneqqiḍin)\nilugan n tira;\nAmur wis-sin n yirem (ɤef 8 n tneqqiḍin)\nDa, amazwar ad d-ifares kra n wullis ilan assaɤ d uḍris n ukayad. Deg-s, ad yessemres ayen yelmed ama deg tutlayt ama deg teywalt.\nAḍris : Tazdemt n llyali\nYiwen n wass, imezdaɤ n yiwet n taddart ffɤen ɤer teẓgi ad d-zedmen. Tagrest n useggas-nni izad deg-s usemmiḍ. Zik zik ay ffɤen seg taddart ; ṭṭbel ansi i k-yehwa ad as-d-tesleḍ, iɤerrez akken ilaq ; iṭij yebda-d asṭenṭen, yessaɤ tamurt.\nMmɤen wat taddart-nni armi d tiẓgi n lewḥuc ; zedmen armi εyan, acemma ur ten-id-iluεej.Tiẓgi tuɤal amzun d ayla-nsen. Akken armi yebda izeggen uzizwu. Azdam, ameslay, anecreḥ, ṭṭbel d lɤiḍa.\nMi yebda ifennu uzizwu, cwiṭ kan la yettibrik yigenni. Terεed, tebreq, d icercuren i d-iɤellin. At taddart nnan-as : « Dayen i wass-a, icaḍ-aɤ ! ». Ɛebban ayen i d-zedmen, εnan abrid n tuɤalin.\nA-ten-id teddem-iten tergagayt : armi lḥan amecwar, ṭṭbel yellexs akk, kkaten deg-s rennun, dayen yeggugem maḍi. Lɤiḍa daɤen tebzeg-asen, tebbeḥbeḥ. Akken walan tagnit teḥres, serrḥen-as i tikli : d aɤiwel. Urǧan lewḥuc ad d-slen i zzhir, ulac. Urǧan, ulac. Walan teggugem terbaεt. Uɤalen ɤlin-d fell-asen. Snegren-ten.\nSeg wass-nni i d-yeqqim wawal : « Tazdemt mačči deg llyali . Tazdemt deg unebdu. Yettheyyi unebdu i llyali ».\nA. MEZDAD, Iḍ d wass, 97.\nA- TIGZI N UḌRIS\n1. Ayen i wwin yid-sen wat taddart ṭṭbel d lɤiḍa ɤer teẓgi ?\n2. Tazwara, inezdamen zhan. Melmi i tebda tegnit tettbeddili fell-asen ?\n3. Amek i teḍra yid-sen ɤer taggara ?\n4. Af –d deg uḍris anemgal n wawal-a : iɤerrez.\n5. Semres awalen-a deg tefyar : ggugem, uɤal.\nB- IFERDISEN N TUTLAYT\n1. Err tafyirt-a ɤer wunti : Mmɤen wat taddart-nni armi d tiẓgi n lewḥu;, zedmen armi ɛyan, acemma ur ten-id- iluεej.\n2. Semmi-d isumar n tefyirt-a : Mi yebda ifennu uzizwu, yettibrik yigenni.\n3. Sleḍ tafyirt-a : Snegren-ten.\nTettikkiḍ deg tcemlit (tiwizi) n usizdeg n yiberdan n wanda i tzedɤeḍ. Ales-d amek i d-llan lecɤal. Ini-d d acu n temsirt i tufiḍ deg tɤawsa-ya.\nAseɤti n ukayad\nWwin yid-sen ṭṭbel d lɤiḍa ɤer teẓgi akken ad srewlen yis-sen lewḥuc.\nTebda tegnit tettbeddil fell-asen mi akken yettuɤal yigenni d aberkan.\nГer taggara, snegren-ten lewḥuc.\nAnemgal n wawal : iɤerrez ≠ yellexs.\nTiririt n yimyagen deg tefyar\n- Ggugmen yimɤaren.\n- Uɤlan-d yimɤaren ɤer tmurt.\nTiririt n tefyirt ɤer wunti :\nMmɤent sut taddart armi d tiẓgi n lewḥuc; zedment armi εyant, acemma ur tent-id-iluεej.\nAsemmi n yisumar n tefyirt tuddist :\nMi yebda ifennu uzizwu, yettibrik yigenni.\nAsumer imsentel n wakud asumer agejdan\nTasleḍt n tefyirt “ snegren-ten”.\nSnegren : Taɤara-s : d amyag n tigawt yeftin ɤer yizri, udem 3 sgt- ml.\nTawuri-s : d aseɤru n tefyirt.\n(Snegren ) n : Taɤara-s : d amatar udmawan n w 3 sgt –ml\nTawuri-s : d amigaw n umyag.\nTen : Taɤara-s : d amqim udmawan n w3 sgt-ml.\nTawuri-s : d asemmad usrid n umyag.\nAḍris ad yili d ullis ideg ara d-talseḍ amek I teḍra tcemlit. Yessefk ad yili iressa ɤef yizri.\n- Ullis ad yebded ɤef wudem amezwaru I yettmeslayen;\n- Tacemlit ad tili d tagnit I usenfali n yiḥulfan yecban lferḥ, tadukli…\nAd yili ufaris yelha ma:\n1. yettwaɤar uḍris s sshala\n- asebter zeddig (tallunin, tiseddarin…);\n- asigez iwata;\n- tifyar rsent ɤef yilugan n tjerrumt;\n- amawal yedda d usentel;\n- ilugan n tira ttwaḍefren.\n2. yezḍa uḍris akken ilaq\n- tuddsa n uḍris d tiseddarin;\n- tuqqna gar tseddarin yessihil tigzi ;\n- aḍris yura ɤer wudem amezwaru i yettmeslayen ;\n- timeẓra n yimyagen ddant d tilawt ;\n- asemres n yinammalen n wakud d wid n wadeg ferzen.\n3. yedda d usentel i d-yettunefken\n- aḍris d ullis yemmden;\n- aḍris yebna ɤef tɤessa n wullis;\n- aḍris yewwi-d ɤef tcermlit;\n- aḍris yekfa s temsirt.\nرد: تمارين في الفرنسية\nمن طرف إيمان في 5/3/2008, 10:07


url: = Romans 4 Kabyle: NT\nBible > Kabyle: NT > Romans 4\n1D acu ara d-nini ihi ɣef Sidna Ibṛahim, jeddi-tneɣ ? Amek i tedṛa yid-es ? 2Lemmer yețwaḥseb d aḥeqqi s lxiṛ yexdem, tili yesɛa sebba s wayes ara izuxx, meɛna ur yezmir ara ad izuxx zdat Sidi Ṛebbi. 3Akken yura di tira iqedsen : Sidna Ibṛahim yețkel ɣef Ṛebbi, daymi i gețwaḥseb d aḥeqqi . 4Axeddam yuklal lexlaṣ-is, lexlaṣ ines ur s-ițwaḥseb ara d lemziya meɛna d lḥeqq-is. 5Akken daɣen win ur nețkil ara ɣef lxiṛ i gxeddem, meɛna yețkel ɣef Ṛebbi i gețțarran amednub d aḥeqqi, ad yețwaḥseb d aḥeqqi ɣef ddemma n liman-is. 6Akka i gessefra Sidna Dawed ɣef wemdan i gḥețțeb Sidi Ṛebbi d aḥeqqi mbla ma yemmuqel ɣer lefɛayel-is :\n7 D iseɛdiyen wid iwumi țwasemḥent seyyat-nsen, iwumi țwamḥan ddnubat -nsen !\n8 D aseɛdi wemdan iwumi ur iḥsib ara Sidi Ṛebbi ddnub-is !\n9Lfeṛḥ-agi, yella i wid iḍehṛen kan neɣ yella daɣen i wid ur neḍhiṛ-ara ? Nenna-d belli : Ṛebbi iḥseb Sidna Ibṛahim d aḥeqqi ɣef ddemma n liman-ines. 10Melmi ițwaḥseb Sidna Ibṛahim d aḥeqqi, uqbel ad yeḍheṛ neɣ armi geḍheṛ ? Mačči armi geḍheṛ meɛna uqbel ! 11?ṭhaṛa tusa-yas-ed d țbut, d ccama i d-isbeggnen belli Sidi Ṛebbi yerra-t d aḥeqqi ɣef ddemma n liman-ines uqbel ad yeḍheṛ. S wakka Sidna Ibṛahim yuɣal d jedd n wid akk yumnen, i gețwaḥesben d iḥeqqiyen ɣer Sidi Ṛebbi ɣas ur ḍhiṛen ara. 12Yella daɣen d jedd n wid akk iḍehṛen, ur nețkil ara ɣef ṭṭhaṛa-nsen kan meɛna tebɛen lateṛ-is, sɛan liman i gesɛa uqbel ad yeḍheṛ.\n13Ayen akk i gewɛed Sidi Ṛebbi d lweṛt di ddunit i Sidna Ibṛahim akk-d dderya n dderya-s, ur s-t-iwɛid ara imi i getbeɛ ccariɛa, meɛna imi i gețkel fell-as. Daymi i t-yeḥseb Sidi Ṛebbi d aḥeqqi. 14Lemmer d wid ittabaɛen ccariɛa ara iweṛten, iwumi ihi liman, iwumi lweɛd n Sidi Ṛebbi. 15Axaṭer d ccariɛa i d-ițawin urrif n Ṛebbi, lemmer ulac ccariɛa ur d-tețțili ara tṛuẓi n ccariɛa.\n16Lweɛd i d-yefka Sidi Ṛebbi i Sidna Ibṛahim, yebna ɣef liman iwakken ad yili d lemziya, ad țekkin deg-s dderya n dderya-s mačči d wid kan yessnen ccariɛa lameɛna wid akk yumnen am nețța, yuɣal d jeddi-tneɣ nukni akk s wid yumnen. 17Am akken yura di Tawṛat n Sidna Musa : Sbeddeɣ-k iwakken aț-țiliḍ d jedd n waṭas n leǧnas. Yuɣal d jeddi-tneɣ zdat Ṛebbi s wayes i gumen, i d-iḥeggun lmegtin, i d-ixelqen ayen ur nelli ara. 18?as akken ur d-iqqim usirem, Sidna Ibṛahim yuṛǧa s lețkal d ameqqran armi yuɣal d jedd n waṭas n yegduden akken i s-yenna Sidi Ṛebbi : Akka ara tili dderya n dderya-k. 19Liman n Sidna Ibṛahim ur yenqis ara ɣas akken qṛib ad issiweḍ meyya iseggasen, iwala iman-is dayen ur yezmir ara ad isɛu dderya, yerna tameṭṭut-is Saṛa teǧǧa-ț dderya. 20Yețkel ɣef Sidi Ṛebbi, ur t-yekcim ara ccekk ɣef wayen i s-yewɛed. D liman yesɛa i t-isǧehden, s wakka i gețḥemmid Sidi Ṛebbi Bab n tezmert. 21Yețkel belli Sidi Ṛebbi yezmer a s-d-yefk ayen i s-yewɛed. 22?ef wannect-agi i t-yeḥseb Sidi Ṛebbi d aḥeqqi. 23Mačči fell-as kan i gura di tira iqedsen : Yețwaḥseb d aḥeqqi, 24lameɛna fell-aɣ ula d nukni, imi numen s win i d-isseḥyan Ɛisa Ssid nneɣ si ger lmegtin. 25Yețțunefk ad immet ɣef ddemma n ddnubat nneɣ, isseḥya-t-id Sidi Ṛebbi si ger lmegtin iwakken a nuɣal d iḥeqqiyen.